description: «Mida rohkem tarbid tervislikku, seda vähem tunned isu kõige selle järele, mis ei ole kasulik. Veelgi enam, sa tunned end hästi, oled energiaga laetud, kõht ei ole tühi, unevajadus on väiksem ja immuunsussüsteem vastupidavam. Keha tunneb ära, mis on talle hea,» ütleb Eliq Maranik, üle miljoni raamatu müünud eestlanna.

title: kuumad smuutid

maintext:
«Las toit olla sinu ravim ja ravim sinu toit.» See mõte on Hippokrateselt (u 460-370 e.m.a). Eliq Maraniku talviste smuutide põhjaks on erinevatest ravimtaimedest, marjadest ja puuviljadest valmistatud tee. Taimeteed võib maitsestada looduslike maitseainetega nagu sidrunikoor (mahetoode), marjad, puuviljatükikesed või vürtsid.
Uus trend – kuumad smuutit
Talvesmuutid võivad olla ka soojad. Kuumad smuutid on hämmastavalt maitsvad ja sobivad ideaalselt hommikusöögiks või päevaseks vahepalaks. Kuumadest smuutidest on saanud uus trend, mis jõudsalt populaarsust kogub.
«Sulata külmunud koostisained toatemperatuurile ja mikserda need värskelt tõmmanud ja kergelt jahtunud tee või taimetee ning vürtsidega. Maitseid saab lõputult kombineerida ja toiteväärtuse suurendamiseks võid lisada pähkleid ja seemneid. Kuumad koostisained tuleb lisada mikserdamise lõpus,» õpetas Eliq oma raamatu esitlusel Frankfurdi raamatumessil.
Eestis esitleb ta oma raamatut «Talvesmuutid» novembri eelviimasel nädalal ja valmistab kohapeal ka kuuma smuuti.


authors:
Ingrid Dreyersdorff
Vida Press

description: PÖFFi moekino on see aasta eriti laiahaardeline ja pakub vaatamiseks väga põnevaid moefilme. Film «Casablancas: mees, kes armastas naisi» pakub vaatajale võimaluse piiluda moemaailma telgitagustesse ja sellesse, kust kõik alguses sai. John Casablancas oli Elite’i modelliagentuuri asutaja ja tema pärandiks peetakse supermodellide toomist popkultuuri.

title: Casablancas - mees, kes armastas naisi kirglikult ja tihti

maintext:
Modell Iman / Angela Weiss/AFP /Scanpix
20.sajandi teises pooles, kust lugu alguses saab, otsisid agentuurid pigem klassikaliselt ilusaid modelle. Kusjuures superstaari või kuulsuse staatusesse tõusmiseks oli tarvis igale modellile oma lugu, mis teeks nad meedia silmis põnevaks. Näiteks kunagise supermodelli Imani kohta liikus müüt, et ta avastati (hetk, kui modell jääb agentuuri esindajale silma) Aafrikast põõsast ja tal ei olnud riideid ega jalanõusid. Ka Eesti supermodell Carmen Kass on korduvalt meediale rääkinud, et teda märgati draamateatri kohvikus või garderoobis, kes seda enam täpselt mäletab. Kusjuures hiljem selgus, et Iman on ühe diplomaadi väga haritud tütar, aga müüt oli juba loodud ning see tegi ta meedia silmis põnevaks.
Elite’i modelliagentuur on üks maailma kõige kuulsamaid ja selle asutaja Casablancas kandis hoolt, et tema modellid saaksid just sellist tähelepanu, mis tõstaks nad superstaari staatusesse. Varem olid modellid olnud lihtsalt ilma nimeta tüdrukud ajakirjades. John Casablancas oli Ameerika modelliskaut ja Elite’i modelliagentuuri asutaja. Tema oli see mees, kes otsis ja leidis tüdrukute hulgast üles just selle, kellest sai järgmine supermodell. Elite’i modellide hulka kuuluvad Naomi Campell, Cindy Crawford, Linda Evangelista, Claudia Schiffer, Iman, Heidi Klum ja Gisele Bündchen. Tema pärandiks peetakse seda, et ta andis modellidele nime ja supermodelli kuulsuse popkultuuris.
John Casablancas ja Elite modellid / Vida Press
Mood ja eelkõige modelli staatus ühiskonnas on väga palju muutunud. Mitmed kunagised staarid on öelnud, et supermodelle enam ei ole, ega tule, sest tänapäeva mood on väga hooajaline ja trendikeskne. Tüdrukuid hinnatakse vastavalt sellele, kas nad on piisavalt omanäolised ja kohati veidrad, aga samas vastaksid hooajale ja trendile.
John Casablanca oli edukas heteromees glamuurses moemaailmas. Ta tunnistas, et oli naiste suhtes väga kirglik ning ta armus kiiresti ja liiga tihti. Kireva eraelukõrval suutis Casablanca luua Elite’i modelliagentuuri, mis on siiani üks maailma kõige kuulsamaid.
***
«Casablancas: mees, kes armastas naisi»
Prantsusmaa 2016
Rež: Hubert Woroniecki
Osades: Cindy Crawford, Naomi Campbell, Linda Evangelista
***
«Casablancas: mees, kes armastas naisi» linastub PÖFFi moekino raames 27.novembril.

fasttext_language: et


authors:
Dagmar Lamp
Postimehe Naisteportaali Juhataja
Panthermedia

description: Enne, kui sa tormad poodi, et välja vahetada madrats, pane tähele: põhjus, miks sa hästi magada ei saa, võib olla hoopis sinu voodikaaslases!

title: Uuring: partneriga voodijagamine võib olla su tervisele kahjulik


description: Jah, see tähendab seda, et sa peaksid jooma klaasi vett enne, kui sa kummutad alla terve tassitäie kohvi.

title: Kuus asja, mis sinuga juhtuvad, kui jood hommikul esimese asjana klaasi vett

maintext:
Külmas ilmas on paljugi head ja ilusat. Näiteks võimalus kanda kindaid. Hei, paljud kroonitud pead ja glamuuridiivad teevad seda, paljakäsi jooksevad ringi vaid jobud! Vähemasti meie kliimas. Kinnas võib olla nii praktiline asi kui ka kunstiteos, näitab Londonis tegutseva eesti disaineri Riina Õuna fantaasiarikas kollektsioon.
Immuunsussüsteemi tugevdav smuuti apelsini, ingveri ja pohlaga
See on klassikaline immuunsussüsteemi tugevdav jook, mis koosneb põhiliselt apelsinist ingverist ja pohlast. Külmadel talvedel on eriti oluline oma keha vitamiinidega turgutada.
Treener pahandab: viis kohutavat nõuannet kaalualandajale
Halvad toitumise nõuanded on kohutavad. Sisuliselt võivad need rikkuda kellegi elu. On ju toitumine hea tervise alus. Seepärast põrmustame selles artiklis mõned halvad nõuanded, mida ikka aegajalt kuulnud oleme, kirjutab Fitlap.ee keskkonna looja ja peatreener Heikki Mägi.
Neli lihtsat ja kiiret sammu, kuidas pärast sünnitust tervislikult kaalu kaotada
See on täiesti loomulik, et naine võtab raseduse ajal kaalus juurde, aga kahjuks ei ole lisakilodest vabanemine hiljem nii lihtne.
Salajane koostisosa, mis muudab munapudru paremaks
Munapuder on maitsev ja toitev hommikusöök. Miks on nii, et mõne inimese tehtud munapuder on mõnus ja pehme, aga teisel nätske või kuiv?
Kolm lihtsat asja, mida sa saad teha iga päev, et põletada rohkem kaloreid
Mõnikord on inimeste päevakava tõesti nii tihe, et lihtsalt ei ole aega jõusaali minna või oled väsinud ja tunned, et täna ei ole sa võimeline tund aega intensiivselt trenni tegema. Siin on kolm lihtsalt asja, mida sa saad teha iga päev ja sa ei vaja selle jaoks eraldi varustust või lisaaega, et minna jõusaali.
Neli märki, et sa sööd liiga palju soola
Oleme rääkinud sellest, et nii suhkru kui soolaga tuleb olla ettevaatlik. Soola on väga lihtne üle tarbida, sest peaaegu kõik toidud sisaldavad soola. Kuidas saada aru, kui sa tarbid liiga palju soola?


description: Kõigile, kes on kunagi mõelnud, miks neil enne päevi on umbes viis korda suurem isu kui tavaliselt, siis see on täiesti normaalne. Kõige hullem on see, et kõik, mida me nendel päevadel tahame on suhkur ja süsivesikud.

title: Põhjus, miks naised ihaldavad vahetult enne päevi šokolaadi ja makarone

maintext:
Teadlased leidsid, et naised söövad enne päevi umbes 500 kilokalorit rohkem ühes päevas kui tavaliselt, vahendab The Telegraph.co.uk. See ei tähenda, et need lisakalorid tuleksid tervislikust toidus, vaid tavaliselt on see suur kausitäis makarone juustuga, mis meid meelitab.
Enne päevi langeb naiste kehas seratoniini tase, mille tagajärjeks on näiteks tujukus ja tujude kõikumine. Süsivesikud jällegi tõstavad seratoniini taset, mistõttu naised ihaldavad neid, et paremas meeleolus olla. Pärast ovulatsiooni ja enne menstruatsiooni algust suurenevad kehas östrogeen ja progesteroon ja sellega kaasneb suurenenud isu süsivesikute ja suhkrute järele.


description: Enamik kahekümne kuni kolmekümne aastaseid inimesi keskenduvad enda harimisele ja karjäär edendamisele. Unustatakse ära, et need on ühtlasi parimad aastad, kus seatakse eesmärke, mis on suuremad, kui ülikooli lõpetamine või karjäärialane edukus. Võib olla me libiseme liiga kiirelt sellest kümnendist läbi ja unustame sealjuures elada.

title: 25 asja, mida peaksid tegema enne 30-aastaseks saamist

maintext:
Lapse saamine ning oma pere loomine on midagi, mis on enamikul paaridel tulevikuplaanides, kuid tihtipeale on muu elu ja töökohustuse kõrvalt raske otsustada, millal on selleks õige aeg. Mis saab aga siis, kui üks osapool on laste saamiseks valmis, kuid teine tahab veel oodata? Kuidas sellises raskes olukorras õige lahenduseni jõuda – ja kas see ongi üldse võimalik?
Modellid ei ole tavaliselt vanemad inimesed, rääkimata sellest, et nad oleksid 80-aastased. See vanaisa tõestab, et vanus on ainult number ja kunagi ei ole liiga hilja, et elus uusi asju ette võtta.
Moodne naine: pole ime, et kümme aastat hiljem koolist õudusunenägusid näen
Rokkar Tanel Padar kirjutas sel nädalal sotsiaalmeedias koolikiusamisest ja kutsus oma fänne üksteise vastu kenam olema. «Tervita või vähemalt naerata neile koridoris või kooliõuel,» jagas Padar õpetusi nõrgematega suhtlemise kohta. Lugedes mõtlesin ainult üht: jumal tänatud, et ma enam koolis käima ei pea.
Bussijuht Kairi: lehvitan elukaaslasele maanteel läbi bussiakna
Särasilmne Kairi sõidab 15-meetrise bussiga kartmatult ühe päevaga tervele Eestile tiiru peale. Naine ise ütleb, et väikesed bussid voolavad tal juba soontes, sest Kairi isa on samuti kogenud bussijuht. Kuidas saab Kairi hakkama ainukese naisena meeskolleegide seas ja mida arvab ta Eesti liikluskultuurist?
20 asja, mida ma soovin, et mu tütred teaks
Blogija Jennifer S. White pani kirja kakskümmend tabavat mõtet, mida ta soovib oma tütardele õpetada. Neid tarkusesõnu tasub meilgi meeles pidada!
16 edukat kuulsust, kes tõestavad: kunagi pole liiga hilja
On sul tunne, et karjäär on toppama jäänud ning sa ei jõua elus edasi? Viib see su tuju alla? Siin on 16 edukat inimest, kelle näidetest tasub õppust võtta – kunagi pole liiga hilja, et leida oma rada ja kutsumus.
Eesmärgid, mis võiks endale seada enne 30. sünnipäeva
Kahekümnendad eluaastad võivad olla üks segasemaid, aga samas ka seiklusrohkemaid aegu su elus. Selles vanuses hakatakse keskenduma oma karjääri rajamisele, kuid pidevalt töötades ei tohiks unustada, et elus on palju enamat kui ainult karjäär.
Teadlased leidsid, et töötavatel emadel on edukamad tütred
Töötavad emad tunnevad sageli end süüdi, et nad ei veeda lastega piisavalt palju aega, on liiga kaua õhtuti kontoris, et neist lihtsalt ei piisa perekonnale, et nad ei suuda anda nii palju, kui lapsed vajaksid. Tegelikult ei tasu nii palju muretseda, sest teadlased on leidnud, et töötavate emade tütardest sirguvad väga edukad naised.


description: Pole mingi saladus, et moodsad nutitelefonid söövad palju akut, kuid millal teada, et telefon on täitsa otsa lõppemas? Milliste lihtsate vahenditega on võimalik aku tööiga pikendada?

title: Naised küsivad: miks mu telefoni aku nii vähe vastu peab ja mida teha?

maintext:
Uute telefonide aku pidavuse näitajad on meeldivad. Testisime naistetoimetuses mitut uut telefoni: Samsung S7-t ning Huawei telefone P9, Honor 8 ja Honor 7 Lite. Kõigi testitud telefonide akud pidasid vastu tugeva kasutamise juures julgelt kaks päeva. Tugeva kasutamise all peame silmas, et telefonist sai pidevalt kuulatud muusikat, sisse oli lülitatud ka GPS ning eraldi akusäästmise režiime me ei kasutanud.
Huawei Baltikumi turundus- ja kommunikatsioonidirektor Aleksandra Romanova sõnul on aku kestvus otseselt seotud telefoni kasutamisega. «Seda mõjutavad kõned, muusika, mängud, taustal töötavad rakendused, ekraani heledus ja muud seaded. Aku eluiga on võimalik pikendada, kui sulgeda kõik ebavajalikud taustal töötavad rakendused – Huawei telefonides saab seda teha, kui vajutada alumisel tööribal olevat ruudukujulist nuppu «Hiljutised rakendused».»
Samsungidel on samuti sarnane funktsioon olemas, selle leiab olenevalt telefonist kas «Home/Kodu» nuppu all hoides või alt vasakult.
Kui aga telefon vananeb, võib aku pidavus hüppeliselt langeda. Androidi süsteemis olemas automaatne app optimization, mis on sisse ehitatud funktsioon säästmaks akut. Tark telefon teab ise, millised rakendused kõige rohkem energiat kulutavad ning sulgeb neid teatud aja takka, et telefoni kauem elus hoida. See on sarnane paljudele teistele äppidele, mille sai seni Google Play poest alla laadida, boonusena ei võta see eraldi lisaruumi ega nõua erilist kasutajapoolset manageerimist.
Kuidas veel aku kestvust pikendada?


authors: Foto Panthermedia

description: Meestega on natukene lihtsam kui noorte poistega. Lõpuks sa ju tahad, et teie suhe kuskile edasi liiguks, aga noored kutid tihti tulevikule ei mõtle. Loe edasi ja saad teada, mis eristab mehi poistest.

title: Märgid, et ta on alles poisike, mitte mees

maintext:
Naised arenevad meestega võrreldes kiiremini. Seetõttu tunduvad sama vanad mehed lapsikud ja nõmedad. Seevastu täiskasvanud mehed on seksikad ja nendega tahaks luua ühist tulevikku. Mõned uuringud väidavad, et mehed saavad täiskasvanuks alles pärast 43ndat eluaastat, vahendab SkyBold. Samas on mõned märgid, mis näitavad, et sa deidid alles poisikese, mitte mehega.
Ta lubab sinul alati kõige eest maksta
Üldiselt on meestel uhke tunne, kui nad saavad sulle õhtusöögi välja teha, aga seda ainult juhul, kui sa lubad. Kui ta laseb sinul alati kõige eest maksta, siis ta ei ole veel suureks kasvanud.
Ta elamine on kogu aeg segamini
Kas tema tuba on korras või mitte? Kui see on kogu aeg segamini ja tolmune, siis ta ei ole veel päris täiskasvanuks saanud.
Tal ei ole aimugi, mida ta oma elus ette tahab võtta
Kui ta ei tea, mis suunas ta elu liigub või mis suunas see võiks liikuda, siis ta ei mõtle veel tulevikule, sealhulgas ka teie suhte tulevikule.
Ta kannab kogu aeg samu riideid
Mehed hoolitsevad oma välimuse järgi, aga poisikesed kannavad ühte särki nii kaua, kuni see hakkab haisema.
Tal ei ole kogemusi
Poisid, kellel ei ole varem suhetega kogemusi, võivad teha asju, mida täiskasvanud mehed ei teeks.
Ta põgeneb oma kohustuste eest
Poisid armastavad lõbutseda, aga vihkavad kohustusi. Mehed leiavad kohustustes ka midagi lõbusat.
Ta ei tea, kus on piirid
Mehed teavad, millal tuleb naist austada ja teda kaitsta, noorematel poistel on vahest raske seda mõista.
Ta vaidleb tihti vastu
Poistel on vajadus oma õigust taga ajada, aga mehed teavad, et mõttetud vaidlused ei vii mitte kuhugi. Mehed räägivad probleemist ja lasevad sinul ka asja seletada, aga ei vaidle niisama vastu.
Ta on armukade
Noored kutid ei mõista, et naisel võib ka olla meessoost sõpru näiteks kolleegide hulgas, aga mehed saavad sellest aru.


description: Viha endaga kaasas kandmine pole tervislik, seda teame me kõik.  Palju raskem on aga kriitilistel hetkedel oma haiget saanud egost lahti lasta ning tõeliselt andestada.

title: Kolm põhjust, miks andestamine on sulle kasulik

maintext:
Psychology Today nimetab kolm põhjust, kuidas andeks andmine on sulle kasulik. Tuleb välja, et isegi andestamisele mõtlemine on näidanud erinevate uuringute käigus juba mõjuvat positiivselt sinu närvisüsteemile ja südame-veresoonkonnale.
1. Sa elad kauem. Uuringud on tõestanud, et andestavad inimesed elavad kauem. Lisaks sellele seostatakse andestamist tugevama immuunsüsteemiga, madalama kolesteroolitasemega, madalama vererõhu ja vähenenud südameprobleemidega.
2. Vähenevad negatiivsed tunded. On leitud, et andestamine vähendab ärevust ning depressiooni, tõstab enesehinnangut, annab parema kontrolli- ja vabadusetunde, parandab võimet hakkama saada traumade ja stressiga, tõstab lähedustunnet nii religioosses mõttes kui ka igapäevasuhetes teistega.
3. Paranenud suhtekvaliteet. Andestamist on seostatud ka parema suhtekvaliteediga. Kui sa oskad andestada, siis ei teki sinu suhetesse pisikesi mõrasid ning paarid saavad koos töötada usalduse taastamise suunas.


authors:
Ingrid Dreyersdorff
Panther Media

description: Uue lugejamängu raames kirjutas meile Anne. Tahad ka osaleda 100-eurose Melior Clinicsi kliiniku kinkekaardi loosimisel, siis osale naisteka uues lugejamängus ja kirjuta meile iluvigade korrigeerimisest, Botoxist ja teistest sarnastest protseduuridest.

title: Lugeja kirjutab: iluvigade korrigeerimine võib mõjutada enesehinnangut


description: Üks kõige keerulisemaid asju on välja mõelda, kelleks sa tulevikus saada tahad. Võib-olla tahad sa oma elus kannapööret teha, aga kuhu suunas? Võta nüüd paber ja pastakas ning vasta  viiele küsimusele, mis võiksid sind suunaseadmises aidata.

title: Küsimused, mis aitavad sul tuleviku kohta selgust saada

maintext:
Meid mõjutavad kõige rohkem meie sõbrad, perekond ja lähedased, kelle arvamus kõlab aeg-ajalt sinu omast kõvemini. Selleks, et päriselt teada saada, mis sinust tulevikus saab, võiksid proovida vastata nendele viiele küsimusele.
1. Kelleks ma tahtsin saada, kui ma olin noorem?
Mida vanemaks me saame, seda rohkem piiravad meie ideid mõtted nagu «ma ei ole küllalt hea» või «see on võimatu». Kui olime noored, siis olime kartmatud. Selle asemel, et sattuda nende suletud mõtete ringi, meenuta parem, kelleks sa tahtsid väiksena saada ja vaata, kas need tegevused meeldivad sulle siiani.
2. Mis teeb sind päriselt, tõeliselt õnnelikuks?
Mis sulle meeldib? Mida sa armastad teha? Mida tehes tunned sa, et sa annad maailmale oma panuse? Mis iganes su vastus ei oleks, siis sind lõpuks tõmbab niikuinii selle suuna poole.
3. Kuidas ma saaksin teisi aidata?
Kuidas sa muudad või mõjutad sind ümbritsevate inimeste elusid? Leides eesmärgi, leiame ka viisi, kuidas me saame teiste elu muuta. Veelgi enam, läbi selle leiad sa ilmselt, mida sulle teha meeldib.
4. Kuidas sa enda tavalist tööpäeva ette kujutad?
Visualiseeri oma tavalist tööpäeva. Kas sa istud laua taga arvutis või oled sa väljas looduses? Kes ja millised on need inimesed, kellega sa koos töötad? Kui sa näed selget visiooni sellest, kuidas su tööpäevad välja näevad, siis saad teha vajalikke samme, et sinnani jõuda.
5. Kas ma tean veel kedagi sellel ametil?
Kui sul on mõni tuttav, kes töötab sellel alal, siis on kõige parem temaga rääkida ja temalt küsimusi küsida. See annab sulle võimaluse näha, mida see ala endast kujutab ja seejärel saad otsustada, kas see on päriselt ka sulle sobiv või mitte.
Kui sul on olemas plaan, millest lähtuda, siis saad hakata oma tegevusi planeerima, et seatud eesmärke saavutada.


description: Mida tähendab kontoriromanss tegelikult?

title: Pihtimused: ma armusin oma töökaaslasesse!

maintext:
Saladuste jagamise keskkonnas Whisper pihivad inimesed, mis tunne on olla armunud kolleegi.
«Ma kohtusin oma poiss-sõbraga tööl ning nüüd ei saa me ühtki projekti koos teha, sest ülemused said teada.»
«Mu värske kutt ja mina töötame koos. Me peidame end lõunapausideks ära ning kohtume pärast tööd. Ma armastan seda pilku tema silmis, kui tema lauast möödun.»
«Ma olin oma peikasse ammu enne seda armunud, kui ta mind välja kutsus. Me töötame koos ja vahel võtavad teised inimesed jutuks selle, et ma olin temast vaimustuses enne, kui teda tundsin.»
«Ma kohtusin oma tüdrukuga tööl. On veider, kui teised meilt selle kohta küsivad, see tundub nagu meie privaatsuse rikkumine.»
«Ma kohtusin oma kutiga tööl. Ta teeb selle üle nalja, et ma ikka veel samas baaris töötan, aga tema on edasi liikunud. Vastik.»
«Ma kohtusin oma tüdrukuga tööl. Kui ta poleks tundnud minu vastu tõmmet, kui teda välja kutsuma läksin, oleks seda peetud seksuaalseks ahistamiseks. Hea, et kõik lahenes...»
«Ka mina kohtasin oma tüdrukut tööl. Kui ma kardaksin neid tobedaid seksuaalse ahistamise seadusi, siis ei koliks me parasjagu kokku.»
«Ma kohtasin oma partnerit tööl, kui ta oli veel abielus. Ma ei tunne end pahasti, et ta naiselt üle lõin.»
«Me oleme kutiga seitse kuud koos olnud ja me kohtusime tööl. Nüüd kästakse meil lahku minna või me jääme mõlemad tööst ilma.»
«Kohtasin oma kutti tööl, aga nüüd ta on töölt lahkumas. Ma hakkan end üksildasena tundma.»
«Kohtusin oma tüdrukuga töökohal. Meie ülemus teab sellest ja on väga toetav. See on nagu tõeks saanud unelm.»
«Kohtusin oma kutiga eelmisel töökohal, me mõlemad liikusime edasi koos järgmisesse firmasse. Nüüd ta aga tuleb töölt ära ja ma olen paranoiline, et see on seetõttu, kuna ta ei taha minuga koos aega veeta.»
«Mu kutt on minust 11 aastat vanem ja kõik peavad seda veidraks. Me kohtusime tööl. Ma ei kavatsenud armuda.»
«Kohtusime kutiga tööpostil. Ma olen kuid oodanud, et temast lahku minna, sest ma pean teda ikka ju iga päev nägema ja ma ei tahaks, et see oleks ebamugav.»
«Ma olen 32, tema on 19. Minul on tüdruksõber, temal on poiss-sõber. Ja ometi ei suuda me end tagasi hoida.»


description: Oled ehk märganud sotsiaalmeedias pilte, kus naine demonstreerib uhkelt sõrmust oma väikeses näpus? Mida see tähendab?

title: Uus trend: mida tähendab sõrmus naiste väikses sõrmes?

maintext:
Sotsiaalmeediaajastul võib igapäevaselt näha, kuidas õnnelikud paarid oma kihlus- või pulmapilte jagavad. Loomulikult ei puudu ka kohustuslikud fotod sõrmustest.
Los Angelesis asuv juveelifirma Fred and Far leidis, et oleks aeg panustada ka neile naistele, kes on otsustanud teadlikult vallalised olla. Miks peaksid ilusad ehted ja sõrmused olema ainult suhtes inimeste privileeg, küsivad nad. Nii toodi turule «Self Love Pinky Ring», mida reklaamitakse lausega «Kihlasõrmus = pühendumine kellelegi teisele, väikese sõrme sõrmus = pühendumine iseendale».
Paistab, et tegemist on üsna eduka turunduskampaaniaga – väikese sõrme sõrmuse abil enesearmastuse kuulutamine on saanud Instagramis üsna populaarseks. Niisiis, kui sa näed naist, kel on just selline ehe, tead – tegemist on uhke vallalisega, kelle prioriteediks on armastada iseennast. Iseenesest on ju tegemist täiesti toreda lubadusega, mida võiksime me kõik endale aeg-ajalt meelde tuletada, olgu me suhtes või mitte. Kas selleks just aga sõrmust vaja on, jäägu igaühe enda otsustada.


description: Inimestele meeldib tänapäeval kurta, kuidas moodne sotsiaalmeediamaailm hävitab inimsuhteid ja kõik on hukule määratud, kui me nina nutitelefonist ei tõsta. Teadlased uurisid aga Facebooki-käitumise ja suremuse seoseid ning jõudsid huvitavatele järeldustele.

title: Kuidas mõjutavad Facebooki-sõbrad sinu eluiga?

maintext:
Washington Post kirjutab Californias läbi viidud uuringust, kus kahe aasta jooksul jälgiti, milline seos on suremuse ja saadavate Facebooki sõbrakutsetega. Selgus, et need inimesed, kellele saabus rohkem kutseid, surid väiksema tõenäosusega kui need, kel oli vähem (uusi) sõpru.
Samas ise sõbrakutsete saatmisel mõju elueale ei märgatud.
Tulemused avaldati ajakirjas Proceedings of the National Academy of Sciences ning need viitavad, et inimeste tervisel on keerulised seosed meie sotsiaalvõrgustikega, olgu siis päris- või virtuaalmaailmas. Uuringu üks juhte William Hobbs ütles, et nad on ammu teadnud, et sõprussuhted mõjutavad inimeste tervist ja eluiga. «Aga me ei teadnud, et need seosed kehtivad ka virtuaalmaailmas.»
Teadlased täpsustavad, et tulemused näitavad vaid korrelatsiooni. Mis on selle põhjuseks, on ebaselge. Võib olla, et tervematel inimestel ongi tugevamad sotsiaalsed suhted, mitte vastupidi. Samuti võib olla mängus mingi teadmata faktor, mis mõjutab nii tervist kui sotsiaalseid suhteid.


description: Kuna Varssavis on tänu lennufirma Nordica ja Poola rahvusliku lennukompanii LOT Polish Airlinesi vahel tärganud koostööle senisest rohkem põhjust maanduda, kulub ära teadmine, mida ühel nädalalõputripil Poola pealinnas süüa võiks.

title: Poola köök ja elukestev õpe


description: Movemberi on see aeg aastas, kus mehed üle kogu maailma kasvatavad endale vuntsid, et tõsta inimeste teadlikust meeste tervise osas. Algselt Austraaliast alguse saanud liikumine on nüüd levinud üle kogu maailma ja kogunud juba üle 170 miljoni dollari ehk umbes 154 miljonit eurot meeste tervise heaks.

title: Movembri uuringud: vuntsidega mehed on atraktiivsemad

maintext:
Veebileht PlentyOfFish tegi hiljuti uuringu 500 heteroseksuaalse naise seas USAs, et selgitada välja, kuidas meeldivad naistele vuntsidega mehed. Selgus, et naised peavad vuntsidega mehi väga atraktiivseteks, sest loomulikul näitab heategevusega tegelemine mehe kohta nii mõndagi. 63,7 protsenti uuringus osalejatest leidsid, et mehed, kes kasvatasin endale Movembri käigus vuntsid on palju atraktiivsemad.
Lisaks leidsid uuringu läbiviijad, et 20,7 protsenti naisi leidsid, et mees, kes kasvatab vuntse on palju stiilsem, 4,5 protsenti leidsid, et vuntsidega mees on palju salapärasem. Mõned naised olid siiski arvamusel, et vuntsidega mehed otsivad tähelepanu ja pingutavad üle. Tahad teada, mida naised veel vuntsidega meestest arvasid, siis loe Bustle.comist rohkem.


description: Hõrgud suupisted lisavad sära nii seltskondlikule koosviibimisele kui ka õdusale kodusele filmiõhtule. Suupistelaual elevuse loomiseks on hea võimalus mängida erinevate dipikastmete kombinatsioonidega, mis jätab igale kodukokale ohtralt fantaasiaruumi ning võimalusi üllatada külalisi millegi tavapärasest erilisemaga.

title: Nädalavahetuse retseptisoovitus: trendikalt pähkline dipikaste lihapallidega

maintext:
Toidublogija Britt Paju soovitab pähklise dipikastme retsepti, mis on hea seltsiline nii lihale kui ka köögiviljadele.
Koostisosad (neljale)
1 pakk (320 g) Rakvere porgandi ja pastinaagiga lihapalle
1 sl õli
1 sl hakitud peterselli
Dipikaste:
150 g toasooja toorjuustu
1 dl kreeka jogurtit
1 sl oliiviõli
sorts sidrunimahla ja pisut riivitud sidrunikoort
soola, pipart
peotäis hakitud pähklisegu (nt mandlid, india pähklid)
1 sl hakitud kuivatatud puuvilju (nt jõhvikad, aprikoosid)
1 sl seemnesegu
soovi korral 30 g pehmet sinihallitusjuustu
Valmistamine
Pruunista lihapallid pannil. Sega kokku dipikaste - selleks sega kokku pähklid, puuviljad ja seemned ning tõsta pool segust kõrvale. Sega pehme toorjuust jogurti ja sidrunimahla ning –koorega. Kui kasutad sinihallitusjuustu, lisa ka see. Viimasena lisa pool pähklisegust ja maitsesta soola-pipraga. Tõsta kaste kaussi, nirista peale oliiviõli ja puista sekka ülejäänud pähklid-puuviljad. Serveeri koos lihapallidega, millele puista soovi korral ka pisut hakitud peterselli.


description: Lahedad emad teavad, neil on elule ja elul on neile rohkem pakkuda, kui ainult kakased mähkmed. Loe edasi ja saad teada, mis eristab lahedaid emmesid teistest?

title: Lahedate emade kuus saladust


authors:
Dagmar Lamp
Postimehe Naisteportaali Juhataja
Xposure

description: BBC ühe saatejuhi tööpäev võttis ootamatu suuna, kui uudiste lugemist lõpetades puhkesid tema looteveed. Kuna naise abikaasa oli parasjagu hommikuses liiklusummikus, aitas sünnitusel toeks olla hoopis tema kaassaatejuht.

title: BBC uudisteankur sünnitas vahetult pärast otse-eetrit

maintext:
Victoria Fritz on BBC hommikusaate «Breakfast» üks saatejuhte ning teisipäeval pärast uudiste lugemise lõpetamist avastas ta, et looteveed on puhkenud, vahendab Telegraph. Õige pea selgus aga, et Victoria abikaasa on liikluses lõksus, nii sõitis peatse emaga haiglasse kaasa hoopis tema kolleeg Sally Nugent. Abikaasa lõpuks aga kohale ei jõudnudki, seega viis Sally alustatu lõpuni ning oli Victoriale toeks, kuni pisipoiss oli sündinud.
Beebi pidi sündima detsembri alguses, kuid asjad läksid teistmoodi. Fritz avaldas hiljem Twitteris ka tänusõnad: «Minu südamlik tänu Sallyle ja St Mary arstidele ja ämmaemandatele, kes aitasid mul terve pisipõnni ilmale tuua. See oli BBC «Breakfasti» meeskonnatöö!»
Ka BBC jagas õnneliku noore ema pilte oma sotsiaalmeediakontodel, kirjutades: «Victoria Fritz pidi täna teieni tooma majandusuudised, aga tal oli hoopis põnevamaid uudiseid teatada!»
Täna hommikul selgitasid saatejuhid, miks Victoria asemel teine uudisteankur eetris on. «Fritz otsustas olla veelgi produktiivsem kui ta tavaliselt tööl on,» naljatles Sally Nugent ning kaassaatejuht Naga Munchetty lisas: «Alles ta oli siin, luges rõõmsalt uudiseid, ilma et oleks meelel ühtki muret. Ning siis ta läks ja otsustas hiljem ühe sündmuse korraldada.»


description: Hoolimise ja kontrollimise vahel on õhuke piir. Kui keegi sinust hoolib, siis sa tunned ennast hästi aga, kui sind kontrollitakse, siis sa tunned ennast ahistatuna.

title: Meestele: kas naine kontrollib või hoolib?

maintext:
Liialt kontrollivad partnerid mõjuvad suhtele pikemas perspektiivis halvasti, sest see, keda pidevaly kontrollitakse, hakkab ennast tundma ahistatuna. Seevastu hoolimine teeb suhte tugevamaks, vahendab BoldSky.com. Kui sa ei saa täpselt aru, kas su partner hoolib või on liialt kontrolliv, siis loe neid selgitusi.
Sinu harjumused
Oletame, et sa suitsetad ja su kaaslane tuleb ning tõmbab sigareti suust välja, viskab selle maha ning nõuab, et sa, kas jätad suitsetamise maha või jätab tema sind maha – see on kontrollimine! Kui ta selgitab, et halvad sõltuvused mõjuvad tervisele halvasti ja annab sulle aega, et suitsetamine maha jätta, siis see on hoolimine.
Sinu sõbrad
Kõigil on häid ja halbu sõpru. Kui su tüdruksõber lihtsalt käsib sul lõpetada suhted oma sõpradega, siis see on kontrollimine. Kui ta selgitab sulle rahulikult, et mõned sõbrad mõjuvad sulle halvasti, siis see on hoolimine.
Sina ja telefon
Oletame, et sa ei saa kohe ta sõnumile või kõnele vastata. Hooliv tüdruksõber saadab sulle sõnumi, kus on kirjas, et ta on mures ja sa võiksid talle nii ruttu kui võimalik tagasi helistada. Kontrolliv naine helistab sulle järjest sada korda või nii kaua, kui sa lõpuks vastu võtad.
Sinu perekond
Kui ta ei kanna üldse sinu perekonnaliikmeid ja lihtsalt palub sul valida, kas nemad või tema, siis ta on kontrolliv. Hooliv naine võib välja näidata, et ta ei nõustu kõikide asjadega, mis su perekond teeb või otsustab, aga ta ei esita sulle seetõttu kunagi ultimaatumit.
Sinu tegemised
Kui sa läheb välja ja sa pead talle teadma anda kogu informatsiooni selle kohta, kuhu ta läheb, millal ja kellega, siis see on kontrollimine. Hooliv naine palub sul lihtsalt endast märku anda, kui sa kuskile lähed.
Sinu karjäär
Kui naisele ei meeldi sinu töökoht või palk ja ta sunnib sind töökohta vahetama kõrgema palga nimel, kuigi sulle meeldis su töö, siis see on kontrollimine. Kui ta laseb sul tegutseda oma huvide nimel ja lepib sellega, et ajapikku järgneb sellele ka suurem sissetulek, siis ta on hooliv.


description: Naine. Peaaegu 28. Enamasti Tallinn. Kaks jalga, kaks kätt, kaks suurt silma. Viib ise prügi välja ja armastab head viskit. On haiget saanud, korduvalt. On õnne tipul olnud, ka korduvalt. Arvab, et tunneb inimesi, aga üllatub pidevalt. Kirjutab teemadel, mis ilmselgelt nii mõnedki harjad punaseks ajavad, kindla põhjusega.

title: Heidi Ruul: julged mõelda, julge öelda!

maintext:
Täna ma kallite meeste kallal ei nori, naiste kallal ka mitte. Kui üldse kellelegi hambad kõrri lükkaksin, siis oleksin selleks mina ise. Aga enda kael on ju kallis ja seda tuleb hoida.
Minult on korduvalt üsna murelikult küsitud, et miks ma kirjutan just nendest asjadest, mis paljudes lugejates korraliku pahameelelaviini vallandavad? Miks kirjutada sellest, et osad naised võivad hullemini vinguda, kui nelja-aastased või sellest, miks teatud seltskond mehi voodis sugugi hakkama ei saa? Appike, mis siis veel saab, kui keegi mind kahekümne aasta pärast guugeldab?! Või homme hommikul? Rääkimata sellest, et «jumal tänatud, et vanaemal arvutit pole…»
Ma ei tee kunagi asju, mis mulle ei meeldi ja mind pole kunagi otseselt huvitanud, mida keegi minu valikutest arvab või ei arva. See on minu elu, seda on ainult üks ja ma olen otsustanud sellest viimast võtta. Seda absoluutselt igas võimalikus tähenduses.
Üks armas sõber küsis minu käest umbes aasta tagasi, et kui mul oleks veel 24 tundi elada, mida ma sellega ajaga teeksin? Ma ei pidanud selle üle just eriti pikalt juurdlema – oleksin kümne minutiga lennujaamas ja ootaks esimest lendu Islandile. Kohale jõudes täidaks kohvitermose, haaraks kaasa enda lemmikraamatu ja põgeneks kuskile inimtühja, ent maailma-ilusasse nurka rahu, vaikust ja enda mõtteid ahmima. Räige egoist, või mis?
Karussellilt maha
Too õhtu jättis mulle korraliku jälje. Mulle tundub, et me kipume aeg-ajalt mingisse rutiini pisut liiga kinni jääma ja see on minu meelest kõige jubedam asi, millel juhtuda lasta. See on põhjus, miks ma tüdinenud kassapidajaga rohkem kui kaks sõna vahetan. Just sellel põhjusel meeldib mulle inimesi ebamugavatesse olukordadesse panna ja jälgida, kuidas keegi neist välja vingerdab. Täpselt samal põhjusel panen ma ka oma mõtteid kirja ja minu suureks rõõmuks on aeg näidanud, et see teenib eesmärki – igasugune rutiin on kolmeks minutiks jalge alla tambitud, ma olen saanud kellegi (kasvõi korraks) piltlikult öeldes karussellilt maha tõsta. Vot see on puhas töövõit!
Kes otsustab, mis on õige või mis vale? Millest peaks kirjutama ja millised on teemad, mida nurga taga salaja arutada? Mida on sobilik välja öelda ning mida mitte? Milleks oma elu keeruliseks ajada? Huvitab? Küsi! Kripeldab? Ütle välja või pane kirja!
Minu postkast tambitakse igal nädalal niimoodi kirju täis, et ma juba ammu ei jõua kahjuks enam kõigile vastata. Sealt leiab nii kiitust, keelepeksu kui kohtingukutseid. Puhast õelust ja armukadeduses väänlevate prouade viimaseid appikarjeid. Ja mul on siiralt hea meel! Ausalt! Kõik need inimesed julgevad välja öelda, mida nad parasjagu arvavad või tunnevad ja see on minu jaoks midagi hindamatut. Aitäh teile! Siiralt!
Ja kui sina mind praegu guugeldad ning aastanumber on juba 2036, siis tea, et päkapikud tõid mu vanaemale 20 aastat tagasi tema esimese arvuti.


description: Sügiseste ja külmade ilmade tulekuga hakkavad sinu küüned kuivama ning pikemad küüned murduma ja sa ei tea, mida selle vastu teha. Tunned, et ükskõik, mida sa teed, miski ei aita. Saad muredest jagu ja isegi ennetad neid, kui kasutad kolme lihtsat, kuid siiski nutikat nippi, mille eest sinu küüned sind tänavad.

title: Kolm sügisest küünenippi muretuma elu jaoks

maintext:
Kanna magades puuvillaseid kindaid – sulle võib ju tunduda, et kodus olles teed oma küünte heaks kõik, mis on sinu võimuses ja oled pettunud, et küüned ei näe head välja. Proovi nüüd küünte heaks kasutada ka ööd. Loo oma küüntele parim keskkond tervenemiseks ajal, mil magad ning ei tee põhiliselt mitte midagi, soovitavad TrendNails küünespetsialistid.
Pane ööseks kindad kätte, sest need, kes kasutavad magades kindaid, on oma tegudega täiesti õigel teel, sest just seda peabki tegema!
Kuidas see sinu käsi aitab? Õhtuti oma kreemistele kätele kinnaste peale tõmbamine hoiab neid terve öö niiskes keskkonnas, mis annab sulle hommikul palju pehmema tulemuse. Proovi järele ja sa veendud, et su käed on palju pehmemad kui ilma kinnasteta magades. Seda sel lihtsal põhjusel, et kreemil ei ole võimalik sinu käte eest kuhugi peitu pugeda. Samuti on sinu kehal öösel palju rohkem aega sinu küüsi ravida. Töise päeva ajal liigud sa soojast õhust külma kätte ning vastupidi, puutud paljusid asju ja kogu aeg on su käed tegevuses. Öösel kinnastega magades lood sa küüntele mõnusalt niiske keskkonna ja nad tänavad särades sind selle eest.
Kasuta küünelakieemaldajat nii vähe kui võimalik – muidugi võib tunduda, et värviline ning kiirelt muutuv loodus peab väljenduma ka sinu küüntel. Kui aga küüned on juba liiga kuivad, siis tuleb samm tagasi astuda, sest iga kord, kui kasutad küünelakieemaldajat, kuivatad sa küüsi. Kui jätad ühel nädalal oma küüned küünelakist puutumata, on nad kohe ilusamad ja pehmemad.
Pealegi, ega küüntel ju ka midagi viga ei ole, kui sama lakk kaks nädalat peal on. Sellepärast proovigi oma küüsi nühkimisega vähem terroriseerida. Lisaks kuivatamisele küünelakieemaldaja ka kahjustab sinu küüsi, teeb sinu küünenahad kuivaks ning küüne üldise välimuse samuti nutusemaks. Sellepärast soovitame sul külmemal ajal küünelakieemaldajat võimalikult vähe kasutada. Kui sa siiski tunned, et kohe mitte ei saa olla, ilma et sinu küüned muutuksid kiiresti vastavalt loodusele, kasuta atsetoonivaba küünelakieemaldajat, sest tänu sellele ei ole kahjustused sinu küüntel nii suured ja valusad. Sinu küüned tänavad ja austavad sind peale seda sõbralikku žesti.
Kanna lühikesi küüsi – aina külmemate sügiseste ilmadega kipuvad pikad küüned tihti murduma ja lõhestuma. Seda muret saab kergelt ennetada, kui viilid oma küüned ilusasti lühemaks. Kui sa meid ei usu, küsi mõne oma lühikeste küüntega tuttava käest!
Lühikesed küüned pole sügiseste külmadega mitte ainult vajadus, vaid nad on ka popid. Sinu lühikesed küüned näitavad sinu järjekordset sõbralikku žesti oma küünte suunas ja oskust närvitsemise asemel näidata neile hoolitsust ja kaitset. Pealegi, külmade ilmade tulekuga hakkame aina rohkem kasutama ka kindaid, mida on ju lühikeste küüntega palju mugavam kanda. Probleem lahendatud ja küüned terved ning vähem muret küünte võimaliku murdumise pärast.


authors:
Heili Reinart
Vida Press

description: Elsa Wagner oli tuntud saksa teatri- ja filminäitleja, kes alustas oma lavakärjääri juba enne Esimest maailmasõda ja jõudis kaasa teha veel ka tummfilmides. Ta töötas kõrge vanuseni ja sai Saksa riigi poolt tunnustatud autasusid oma panuse eest kultuuriellu.

title: Saksamaa filmistaar Elsa Wagner: ilma isakoduta Tallinnas poleks minust näitlejat saanud!

maintext:
Romantiline noorus Tallinna vanalinnas
Elisabeth Caroline Auguste Wagner sündis 24. jaanuaril 1881 Tallinnas jõukas saksa perekonnas. Ta isa pidas korstnapühkijate artelli ja ühtlasi oli ka brandmeister ehk tuletõrjujate ülem. Perekonnas kasvas kuus last ja Elsa oli neist viies. Ema poolt oli ta seotud tuntud Nylanderite suguvõsaga, kust pärinevad fotokunstnik Nikolai Nyländer ja maalikunstnik Konstantin.
Isale kuulus vanaaegne maja Suur-Kloostri tänaval, kust aknast paistis vaade keskaegsele Nunnatornile. Elades keset ajaloolist ja ilusat Tallinna vanalinna, tärkas noores tüdrukus romantika ja igatsus millegi kauge ja ilusa järele, soov läbi elada ammumöödunud aegu. Seda lootis ta saavutada laval. Ta on öelnud: «Kui ma ei oleks sündinud Tallinnas ja poleks olnud toda isamaja, arvan, siis poleks minust saanud ka iialgi näitleja.»
Oma kooliteed alustas neiu kohalikus koolis, mis asus Vene ja Viru tänava nurgal nn Demini majas. Seal esines ta esimest korda laval. Ta näitles juba siis teistest õpilastest nii palju paremini, et üks õpetaja olevat talle öelnud: «Elsa, sinust saab üks kord veel näitlejanna.»
Unistus näitlemisest
Sellest esimesest edust tiivustatuna hakkaski noor tütarlaps unistama näitlemisest.
Pärast kooli lõpetamist oli ta lühemat aega Virumaal kodukooliõpetajannaks, unistades muudkui lavale pääsemisest. Kuna see osutus Eestis võimatuks, siirdus ta Peterburi. Elsa sai näitlejakoolitust ja deklamatsioonitunde Maria Spettini draamastuudios. Asjaarmastajana hakkas ta mängima saksa ringkondades tuntud «Peterburi draamaühingu» näiteõhtutel.
Kuna see ei rahuldanud teda, siis sõitis Elsa kahe aasta pärast Saksamaale. Esmalt astus ta omal soovil ühte rändteatrisse, sest arvas selle parima koha olevat kogemuste saamiseks. Peagi tegi ta seal omale nime ja angažeeriti Heidelbergi linnateatri teenistusse.
Hiljem mängis ta üha kasvava eduga Hannoveris. Seal juhtus teda nägema tol ajal juba maailmakuulus näitejuht Max Reinhardt. See sattus noorest näitlejatarist sedavõrd vaimustusse, et palkas Elsa Wagneri oma kuulsasse näitetruppi Berliinis. See oli mõned aastad enne Esimest maailmasõda.
Nii hakkaski Elsa mängima Berliini laval ja saavutas seal märkimisväärse kuulsuse. Tema spetsialiteediks olid varemalt naiivitaride rollid, kuid nüüd hakkasid tulema juba ka karakterosad ja ta muutus Berliini Riigiteatri kandvaks lavajõuks.
Oma esimesed filmirollid tegi Elsa tummfilmiajastul ja alguse sai see 1916. aastal. Silmapaistvamateks tummfilmideks, kus ta kaasa tegi, olid «Nürnbergi meisterlauljad» ja «Vaarao naine». Elsa Wagneri esimene helifilm oli Dupont´i «Atlantic». Suurimaks filmirolliks vahest sai tema Napoleoni ema kehastus filmis «Sada päeva» 1935. aastal.
Hollywoodilik armastuslugu traagilise lõpuga
Esimese maailmasõja ajal abiellus ta saksa ohvitseri Rühliga. Sõda tingis lausa hollywoodiliku kiirlaulatuse. Elsa peigmees võttis sõjast osa Prantsuse rindel. Leitnant Rühl palus end paigutada ümber teise väeossa, mis viibis samuti tegutseval sõjaliinil, kuid asus tema väeosast tublisti eemal. Ohvitseri palve täideti. Ümberpaigutusega seoses olevat aega kasutas Rühl selleks, et kihutas aega viitmata Berliini pruudi juurde.
Jõudnud hommikul pealinna, korraldas ta kiiresti kõik vajalikud paberid ja toimingud erakorraliseks laulatuseks. Õnnestus leida ka õpetaja, kes oli nõus neid sellises olukorras paari panema. Nii toimuski samal päeval nende laulatus. Värskel abielurahval oli aega koosolemiseks veel ainult mõni tund. Veel selsamal õhtul pidi Elsa esinema jälle laval. Ta mees sai õhtul oma naist näha vaid etenduse vaheaegadel.
Oma meest pärast nimetatud õhtut ei näinud Elsa enam kunagi. Sest juba kolme kuu pärast sai too surmavalt haavata ja maeti mulda Prantsusmaale. Alles pärast surma avanes ta lesel võimalus külastada oma langenud mehe hauda.
Elsa ei abiellunud hiljem enam kunagi. Ta jäi truuks oma elu ainsale ja tõelisele armastusele.
Hinnatud näitleja saksa teatris ja kinolinal
Elsa Wagner jätkas mängimist Berliini riigiteatris ja tegi ridamisi kõrvalosatäitmisi ka filmides. Kuid lava jäi siiski tema lemmikpaigaks. Tal oli soov külastada veel ka Eestit, kuid selle täitmiseni ta ei jõudnud. Pikkamööda ununes ka eesti keel. Näitleja filmograafia on esinduslik. Ta mängis kõrge vanuseni. Viimane osatäitmine filmis «Jalakäija» jõudis ekraanile 1973. aastal. Kokku oli ta tegev pea 140 filmi juures.
1921. aastast Teise maailmasõja lõpuni töötas Elsa Wagner Berliini riigiteatris, seejärel Saksa teatris. Alates 1951. aastast oli näitleja Schilleri teatris või Lossipargi teatris. Tema parimate rollidena laval on nimetatud Marthe Schwerdtleini osa «Faustis», Aase osa «Peer Gyntis» ja majapidajanna osa James Joyce'i «Pagulastes».
1966. aastal sai Elsa Wagner Kuldse filmiauhinna pikaajaliste ja väljapaistvate saavutuste eest saksa filmikunstis ehk siis nn elutööpreemia. See on Saksamaal hinnatuim Filmiakadeemia kultuuriauhind (mis tänapäeval kannab nime Lola). 1970 nimetati ta Berliini Kunstiakadeemia liikmeks. 1971. aastal pälvis näitlejanna Ernst Reuteri rinnamärgi. See on 1954. aastast Berliini Senati poolt välja antav autasu väljapaistvate teenete eest Berliini kultuuri, poliitika ja majanduse edendamisel.
Elsa Wagner suri 17. augustil 1975 ja maeti Berliini Dahlemi kalmistule.
Elsa Wagner polnud küll esimese järgu kuulus filmitäht ega lavade primadonna, kuid vaieldamatult andekas ja töökas saksa näitlejanna, kes kunagi ei häbenenud seda, et on pärit tagasihoidlikust linnakesest nimega Reval ning oli uhke oma päritolule.


description: Embassy of Fashion disainer Riina Põldroos rõõmustab kõiki enda loomingu austajaid värskete kollektsioonidega, mille keskmes on seekord ehted. Kollektsiooni «Werewolf» läbivaks motiiviks on, nii nagu nimigi ütleb, müstiline hunt, samas kui kollektsioon «Paper Planes» on kargelt minimalistliku joonega.

title: Riina Põldroos üllatab ehtekollektsiooniga

maintext:
Eesti ühte tippdisainerit teavad moesõbrad kaunite pidulike kleitide loojana, mis sageli kombineerivad lendleva tülli, õhkõrna siidšifooni ning tema loomingule iseloomulikud sametist linnutiivamotiivid. Juba eelmisel aastal täienesid Riina kollektsioonid tema enda disainitud modernselt pidulike käekottidega, mille valik nüüd pidudehooaja eel on veelgi laienenud. Kaunid ehted sobivad ideaalselt seda kõike täiendama.
Kollektsioon «Werewolf»
Ehtekollektsioon «Werewolf» koosneb poolvääriskividest käsitsi nikerdatud hundipeadega käevõrudest ja kaelakeedest. Iga kristallhunt on unikaalne - eraldi lihvitud ja graveeritud, oma suuruse ja näojoontega. Materjalideks on erinevad armastatud kristallid nagu roosa kvarts, lasüriit, oonüks, floriit, obsidian, mäekristall või opaliit ning kullatud ja rodeeritud hõbe.
«Minu loomingus on kogu aeg mütoloogilised loomad esiplaanil olnud. Kleitidel on lennelnud fööniksid, siuelnud müstilised maod, liuelnud kotkad ja möiranud kimäärid. Ehete juures otsisin sümbolit, mis oleks jõuline ja Eesti mütoloogiale kuidagi omane. Meie libahunt on naine - kõige mõistatuslikum, targem, tugevam, iseteadlikum, ilusam ja ihaldatavam,» rääkis Riina Põldroos, kelle müstilise hundiga käevõrusid võib varsti leida ka algavalt PÖFFIlt.
Ürgse põhjamaise sümbolina võib libahunt muutuda milleks iganes kandja soovib – olla tootem või talisman. Ta on võimas kaitsja, kes omasid ei hammusta või siis jälle salapärane meelitaja, kes tõmbab ligi seda, mida ise salamisi soovid. Iga kandja võib anda kristallhundile oma soovitud tähenduse.
Kollektsiooni «Paper Planes»
Põhjamaiselt minimalistliku joone austajatele on Riina loonud kollektsiooni «Paper Planes», mis koosneb puhta joonega kõrvarõngastest ning kaelakeedest. Ehted teeb eriliseks omapärane kivi-intarsia tehnika, kahest või enamast erinevast poolvääriskivist kokku pandud ripatsid. Nii on omavahel kohtunud näiteks obsidian ja mäekristall, päikesekivi ja suitsukvarts või lasüriit ja ametüst. Ka need ripatsid on käsitsi kokku pandud ning lihvitud, mis teeb igast ehtest veidi erineva ja omanäolise eksemplari. Ehete metallist osad on inspireeritud origaamist ning valmistatud kullatud, rodeeritud või peaaegu süsimustaks oksüdeeritud hõbedast.
Riina Põldroos esitleb oma uusi kollektsioone suurejoonelisel Embassy of Fashion sünnipäevapeol NO teatris 01. detsembril.


description: Mind ajendas kirjutama Heidi Ruuli kolumn, mis eesti meeste voodioskused maha tegi. Minu skoor ei ole küll tohutu suur ega rahvusvahelistes mõõtmetes, aga piisav, et saan tulla eesti meeste au kaitsma! Ja aidata hea partneri valimist õppida, et mitte järjekordsesse ämbrisse astuda.

title: Marin teab: hea seksija on ka väljaspool voodit tegija

maintext:
Mees võib vabalt olla üheöösuhtes fantaasiavaene ja hoolimatu – milleks pingutada, kui saak käes ja veel nii lihtsalt. Kellelegi midagi tõestada pole vaja, erilist hoolivust pole vaja teeselda, piisab viisakusest ja keskpärasest tulemusest. Ja eesti mees ei ole paraku ka selgeltnägija, kes esimesel füüsilisel kontaktil kõiki naise erogeenseid tsoone ajust varvasteni oskuslikult ja parimal võimalikul moel läbi oskaks töödelda. Naine, tee ise suu lahti, kui oleks parem, et mees veidi teise asendi võtaks või ennast kummalegi poole nihutaks.
Targad mehed on voodis head! Mehed, kellel on kogemus oma edukate äriliste tehingutega, suudab ka oma voodielu pädevalt hinnata. Arutud ettekujutused jäävad kuskile kogemuste otsimise ja baaskatsetuste perioodi, oskus hinnata oma võimeid reaalselt on küpsuse tundemärgiks. Mees, kes on oma saavutustes harjunud tippe vallutama ja teab, kui palju selleks on vaja pingutada, näeb vaeva ka voodis, et kõik suurepärane oleks. Kehv sooritus pole talle lihtsalt omane. Lisame veel ka laia silmaringi ja pole vist vaja täpsustavalt küsida, millest räägin.
Tean mehi, kes unistavad grupiseksist kui jumaliku mõnu kogemusest, aga annavad endale aru, et nende panus kahe naise rahuldamiseks võib veidi napiks jääda, seks pole ainult saamine ja loiult tühjapanemine. Samas kunagise kallimaga võtsime voodisse teise tüdruku, kes arvas, et tema roll grupiseksis piirdub sellega, et on nõus kogemuse nimel katsetama, ise liigutama ei pea. Ei ole ka eesti naine seega seksijumalanna, parimaski tõuaretuses tuleb ette äbarikke isendeid.
Kuidas siis valida?
Soovitan partnerivalikul kriitiline olla. Valin oma partnereid selle kriteeriumi järgi, et juhul, kui peaks juhtuma, et soovimatult rasestun, ei peaks ma edasist tralli üksi ja ainsa vastutajana läbima. Päris halb, kui pean ülejäänud elu mingi mökuga maid jagama, lapse röökimist kuulama või hooldusõiguse pärast taidlema. Loodusseaduse järgi juba valivad naised laste isaks kõige tublimaid, tervemaid ja tugevamaid isaseid heade geenide edasiviimiseks, ärge niisama sekssuhetes samuti allahindlusi tehke.
Olen ka ise kunagi sattunud väga kehva sekspartneriga voodisse, peale seda tuligi ajus selgus, et polnud see mees ka väljaspool voodit liiga ahvatlev partii. Ma ei talu ei lolle ega voodis käpardeid ja need omadused on omavahel suuresti seotud. Olge pettumuseks valmis, kui mees on mats, labane, vaevleb suurtes kompleksides või koolis käis sellepärast, et vanemad sundisid. Voodis ei taha sellist ette kujutadagi, mis oskused või kogemused tal imekombel ikka avalduda saaksid.
Me kõik teame neid tüüpe, kes räägivad, kuidas nad üha uusi naisi maha rebiksid, telekaõhtu asemel nägupidi mitme apla milfi tisside vahel puristaksid ja üleüldse on kogu oma eksistentsiga tohutuks kingituseks naissoole. Kuna neil on peenis, kujutavad nad ette, et naised peaksid ainuüksi seda nähes õnnest minestama ja mõnust oigama. Sellised sündinud jutulinnud, endal laup sama madal kui potents. Kiirreageerijad, suts ja valmis. Need jätke rahulikult vahele, püüdke priskeid kuldkalu nende põhjakoristajate asemel.
Paljude meeste omanditunne ei lase tihti niikuinii kallimat kellegi kolmandaga jagada. Oma naine on selleks, et teda hoida, kaitsta ja nunnutada. Mitte et ma petmise teed õigustaksin, aga siinkohal mõistan nende ajendit, kes voodisse kaht võõrast kiisumiisut otsivad, mitte ääriveeri oma naisele ettepanekut ei tee, et kuule, see sinu sõbranna on päris seksikas ja pandav. Või kui paljude meeste ego seda talub, et tema naine oigab tema silmade all mõnust seetõttu, et teda lakub võõras mees. Mitte oma soe ja turvaline abikaasa, kellega koos elu, pangalaenu ja mälestusi jagatakse.
Iga rahvas väärib oma valitsejaid. Häid ja edukaid valikuid!


description: Saabuval pühapäeval avab üritusel «Perehommik Annikaga» pärimuslaeka trubaduur-fantasist Silver Sepp. Mida kolme lapse isa Silver Sepp soovitab lastega tegeledes lisaks mängule ja traditsioonidele silmas pidada?

title: Silver Sepp: lapse ja isa omavahelised salategevused tähistavad tugevat liitu ja pühendumist

maintext:
Päris elu ei tohi karta
«Laste arengus saabub aeg, mida nimetan tinglikult ürginimese perioodiks. See on faas, kus poistel meeldib oma jõudu ja vaimu proovile panna, ümbritsevaga vägitükke teha. Aga ka tüdrukutel samamoodi. See on see aeg, kui veel ei ole ära õpitud, et sipelgaid ja mardikaid pole ilus laiaks astuda. Olen aru saanud, kui oluline on selles elufaasis lastele just maailma metsikumat ja elulisemat poolt näidata, elu maist möllu. Näiteks saime suveks õue peale angoora küüliku, kellele tulid niiskete ja palavate ilmadega kõhu alla ussikesed ning see oli elu ja surma küsimus, et tema eest hoolt kanda ja suur osa sellest jätsime laste kanda. Lastel on siiani uhke tunne, et nad suutsid küüliku päästa”, räägib Silver Sepp.
Salategevused loovad lähedust
Tänapäeva kirevas maailmas on nii lastel kui lapsevanematel palju valikuid ja kiire elutempo. Uue põlvkonna jaoks on traditsioonide loomine raskendatud. Vaatamata sellele ei tohi alahinnata ühiste ettevõtmiste mõju läheduse ja usalduse kujunemisele lapse ning lapsevanema vahel.
«Kalendris on mitmeid tähtpäevi, mida tähistada ja perekonna keskel pidada, aga on äge, kui isal ja lapsel kujuneb mõni tegevus, tava või paik, mis kuulub ainult nendele kahele. Omavahelised niinimetatud salategevused tähistavad tugevat liitu ja pühendumist. Näiteks käia oma lapsepõlvepaikades, kus jutustada kasvõi koolis tehtud pahandustest,» jagab Emma, Hannese ja Luike isa Silver oma kogemusi.
Täiskasvanu eeskuju sütitab last
«Lapse tegutsemisindu sütitab lapsevanema vaimne ja emotsionaalne kohalolu. Kui mul endal tuleb krutski sisse, siis see nakatab ka last, temas süttib säde, tekib mängurõõm,» kinnitab Sepp täiskasvanu eeskuju ja pühendumise olulisust. «Ja lapse tegutsemislust ei sõltu mänguasjade hulgast, oluline on lapsevanema energia, loovus ja värvikas maailm, mille ta suudab lapsele luua. Piisab kasvõi kasehalust, aga kui kujundada selle ümber põnev lugu, mõelda välja haaravad tegelased, siis võib tulemuseks olla üks lõbus möll,» julgustab pärimusmuusik täiskasvanuid kasutama oma loovust ja lapsemeelsust.
Samuti jagab Sepp ehk mõnele vanemale ootamatut mõtet: «Olen tajunud lastes teatud puhastumist, nende loovuse tärkamist, kui näiteks aeg-ajalt koristada mängutuba tavapärastest mänguasjadest puhtaks. Tean omast käest, et lapsevanemana võib tunduda selline käitumine südametu, aga kui anda lapsele uue olukorraga harjumiseks aega ning pakkuda rutiiniks saanud tegevustele teistsuguseid võimalusi, siis annab taoline toimimisviis väga hea hoo lapse loovuse ja fantaasia kasvule.»


description: Esmamuljet saad jätta ainult üks kord elus. Kui sa otsid armastust, siis on eriti tähtis olla osav ja jätta endast hea esmamulje. Enne, kui lähed järgmisele kohtingule, siis loe edasi, millised harjumused muudavad inimese vähem atraktiivseks.

title: Harjumused, mis teevad sind vähem atraktiivseks


description: Vaata videost, kuidas teha mõnusaid suupisteid tähtpäevadeks või niisama kodus näksimiseks. Õunalaastud karamellis koos pähklite või kookosega on mõnusalt magusad ja krõmpsuvad ampsud, mida on lihtne teha. Ära unusta oma õunaviile enne gaseeritud sidrunivette kasta, mis hoiab ära õunade kollaseks muutumise.

title: Magus idee: karamelliseeritud õunad


description: Juliane von Krüdeneri võib pidada oma ajastu üheks kõmulisemaks naiseks. Ta tundis isiklikult paljusid tolle aja kuulsusi ja ka kroonitud päid nagu Napoleon ja Aleksander I. Ta oli baltisakslannast aadlidaam ja Vene saadiku proua. Eesti kultuurilugu tunneb teda eelkõige kui Viitina usujutlustajast ja müstikust mõisaprouat. Peale selle oli ta skandaalse Ulrika von Lipharti onutütar.

title: Aluspükse propageerinud Viitina mõisaproua Barbara Juliane von Krüdener - patune ja pühak

maintext:
Neiupõlv
Beate Barbara Juliane von Vietinghoff-Scheel sündis Riias 22. novembril 1764 rikka töösturi ja ohvitseri Otto Hermann von Vietinghoffi ja Anna Ulrika von Münnichi tütrena. Tal oli kaks õde ja kolm venda. Üks vendadest suri varases eas ja vanim õdedest oli kurttumm. Mingit süstemaatilist haridust Juliane ei saanud. Nagu kõigil aadlilastel, olid ka temal koduõpetajad. Neiu omandas varakult prantsuse keele, head kombed ja tantsuoskuse. Tema silmaringi avardasid vanemate seltsis välismaareisidel ja tervisevetel viibimised. Käidi Pariisis, Hollandis, Inglismaal.
Suved veetis Juliane mõnes isale kuuluvas Liivimaa mõisas, sagedamini Marienburgis (Aluksne) või siis Koszis, mis hiljem hakkas nende suguvõsa järgi kandma Viitina nime.
Parunessil oli lapseeast peale tundlik hing ja õrn nahk. Liivimaa kliimat, eriti lumiseid talvesid, ta ei talunud. Teda ei peetud just klassikaliseks iluduseks, kuid mainiti tema suuri siniseid silmi, kauneid lokkis tuhkblonde juukseid ja väljendusrikkaid käsi. Hiljem tekkis tema tugeva isiksuse ümber justkui mingi eriline aura, mis kindlustas talle seltskonnas suure edu. Tema suhted kujunesid tihti lühiajalisteks ja ta ammendas oma tutvused kiiresti. Temas oli mingit püsitust ja soovi kogu aeg kuhugi teel olla.
Oma saksa päritolust hoolimata eelistas Juliane kõike prantslaslikku, alates keelest ja lõpetades kommetega.
Tõeline Euroopa suurilmadaam
Seitsmeteistkümneselt pandi Juliane mehele endast kuusteist aastat vanemale ja juba kaks korda abielus olnud, aga lahutatud Vene riigi teenistuses olevale diplomaadile, vabahärra Alexis Burkhard von Krüdenerile (sellest suurest suguvõsast pärit Carl ja Otto von Krüdeneridele kuulus 18.-19. sajandi vahetusel Karlova mõis Tartus). Laulatus leidis aset 1782. aasta suvel.
Abielupaar asus elama Miitavisse (Jelgava). 1784. aasta jaanuaris sündis poeg Paul, kelle ristiisa oli hilisem Vene keiser Paul I. Samal aastal nimetati parun Vene saadikuks Veneetsia vabariiki. Noorproua nautis elu selles linnas. Talle sai omaseks pillav ja muretu elustiil ning kalduvus kergemeelsusele. Kuid sellest perioodist pärineb ka tema eluloo osa, mille ta hiljem kuulsusrikkaks romaaniks vormistas.
Nimelt oli saadik Krüdeneri juures erasekretärina ametis Aleksander von Stakijev, kes armus kirglikult oma ülemuse nooresse abikaasasse. Kui parun Krüdener poolteise aasta pärast Kopenhaagenisse üle viidi, järgnes Stakijev abielupaarile ka sinna. Olles aadlik ja aumees, ei suutnud ta petta oma ülemust, kuid samas ei suutnud tema hing taluda kavaleride parvlemist saatkonna vastuvõttudel noore parunessi ümber. Nii ta otsustaski teenistusest lahkuda, tunnistades enne seda üles oma sündsusetud tunded. Parunessil polnud enne seda vähimatki aimu olnud noormehe hinges mässelnud tunnetest tema vastu.
Juliane oli hoopis parajasti jälle rase ja sünnitas tütre Julietta. Tervis oli noorel parunessil üsna kehv ja 1789. aastal soovitasid arstid depressiooni raviks talle soojemat kliimat ning Juliane reisis koos oma laste ning kasutütre Sophiaga Prantsusmaale. Ühtlasi kujunes sellest ärasõidust seitse aastat kestnud abielu lõpp, ehkki paruness oli elanud von Krüdeneriga küllaltki kooskõlas ja olnud esimestel aastatel temasse isegi kiindunud. Ta kohtus oma abikaasaga edaspidi pikemalt või lühemalt, kuid püsivat kooselu sellest enam ei kujunenud. Tütar Julietta jäi kogu eluks ema juurde, samal ajal kui poeg Paul kasvas rohkem isa juures.
Revolutsiooni puhkedes siirdus paruness Lõuna-Prantsusmaale, elades seal mitmel pool ikka muretut ja lõbusat elu, lõbustades aadlikke oma kuulsa sallitantsuga. Montpellier’s tekkis tal armuvahekord noore krahv Frégeville’iga. Paruness üritas komplitseeritud olukorrast pääseda asukohavahetusega, kuid krahv järgnes talle kõikjale. Juliane jõudis isegi järeldusele, et ta peaks ennast parun von Krüdenerist lahutama, kuid mees polnud oma karjääri pärast sellega nõus ja ka Juliane ise leidis varsti, et abielu formaalset fassaadi säilitada on tallegi kasulikum.
Pärast kaheaastast perioodi Riias vanemate juures elas paruness lühiajaliselt Viitinas. Seejärel tõmbas teda süda tagasi Euroopasse. Seekord Šveitsi. Genfis ja Lausanne’is jätkas ta hea elu nautimist. Mitmete uute armuseikluste tulemus oli 1798. aastal sündinud teine poeg, kes anti võõra nime all kasvatada ja oma vanemaid üldse tundma ei saanud.
1799. saabus paruness taas Pariisi, jätkuvalt armastusejanuline, eksklusiivselt riietatud, vaimukas, sentimentaalne, kade – seega kõigiti hiilgav maailmadaam. Lisandus kirglik vahekord ooperilaulja Garat’ga.
Edukalt turundatud kuulus esikromaan
1802. aastal suri Berliinis Juliane abikaasa Burkhard. See sai tõukeks, miks paruness samal aastal alustas Genfis Madame de Staël’i juures oma romantilis-sentimentaalse romaani «Valérie » kirjutamist. Ta jätkas seda Pariisis ja lõpetas järgmisel aastal Lyonis. See on kiriromaan nagu Goethe «Noore Wertheri kannatused» või de Laclos’ «Ohtlikud suhted» ja kirjeldab kellegi Gustave´i tundeid ja armastusepiinu oma tööandja abikaasa vastu ning on ilmselgelt tõukunud Stakijevi kunagisest ülestunnistusest.
Romaanil, mis ilmus jaanuaris 1804, oli Prantsusmaal suur edu. Ja selles ei olnud mitte väike osa parunessi korraldatud enesereklaamil. Kuna ta tundis nii palju kuulsusi, siis sai ta kiitvaid arvustusi raamatu kohta nii Chateaubriand´i kui St. Pierre´i poolt. Autor ise astus sisse mõnda peenesse moeärisse ja küsis salle või kindaid à la Valérie ja oli väga üllatunud kui poel neid pakkuda polnud. Loomulikult äripidajad selle vea parandasid ja varsti võis saada Valérie -laadis kübaraid, salle, kindaid, rätikuid. Stseenid sellest romaanist ilmusid portselantassidele. Ja kõik teadsid nüüd, kuidas tantsida kuulsat sallide tantsu. Juliane oli reklaaminduse vallas oma ajast kaugel ees. Juba järgmisel aastal tõlgiti see teos nii saksa kui vene keelde.
Juliane von Krüdener pühakuna / Tartu Ülikooli arhiiv
Suurilmadaamist vagatsejaks ja müstikuks
1804. aasta jaanuari lõpus, kui tema teose kuulsus oli haripunktis, sõitis paruness Riiga. Ja seal viibides toimus ta elus järsk muutus, millest keegi ei tol ajal ega hiljemgi aru pole saanud. See oli üks sügishommik, kui ta vaatas oma haiget ema põetades aknast välja ja nägi neile küllatulevat perekonnatuttavat. Ent järgmisel hetkel tabas meest sealsamas tänaval äkiline rabandus.
Järgmised kolm aastat möödusid Julianel Riias ja Königsbergis. Ta pöördus ära kõigest eelnevast ja kahetses oma varasemat elulaadi. See muutumine hõlmas ka tema poolt kirjutatavat. Ta kirjutas edaspidi palju, kuid ainult usuteemadel. Ühe või teise usu konfessionaalne värving polnud talle oluline, vaid tähtis oli jumalale «individuaalselt läheneda». Ta pooldas mingit ühtset kristlust. Talle imponeeris hernhuutlaste õpetuslugu. Saksamaal Karlsruhes oli ta tutvunud vaimude väljaajaja Heinrich Jung-Stillingiga, kelle müstika avaldas talle samuti suurt mõju. Ja kunagi ohjeldamatult pidutsenud suurilmadaamist sai järsku hernhuutlik vagatseja. Koos sellega avastas ta endas ettekuulutajavõimed. Temas arenes veendumus, et tal on messianistlik roll. Temast sai headuse ja andeksanni jutlustaja. Ta kuulutas tuhandeaastase rahuaja saabumist õigetele usklikele pärast Antikristuse langust (kelleks tema meelest oli Napoleon). 1811. aastal taevasse ilmunud komeet oli parunessi meelest üks kindel märk selle peatsest saabumisest.
Püha Liidu ristiema
Juhuslikul kombel oli parunessi usuline ärkamine seotud Vene keisri Aleksander I samasuguse sisemise teisenemisega, usulise ärkamise ja patukahetsusega. Nende kahe patuse esimene kohtumine leidis aset 4. juunil 1815 Saksamaal Heilbronnis Napoleoni sõdade lõppfaasis. Paruness oli siis aktiivselt osalev Henri Louis Empaytaz’ usulises liikumises, mis kutsus tagasi pöörduma puhta usu poole. Sõjavastasena võttis paruness aktiivselt osa Püha Liidu tekstide koostamisest ja pärimuse järgi oli tema isegi selle liidu ristiema. Umbes kolm kuud pärast Viini kongressi lõppakti tõotasid õigeusklik Venemaa monarh, katoliiklik Austria monarh ning protestantlik Preisimaa monarh käituda põhimõtte «õiglus, armastus ja rahu» järgi nii sise- kui välisküsimustes. Keiser hindas parunessi väga kõrgelt. Selle ekstaatilise vastastikkuse suhtluse üksikasjad polegi päris selged. Nad kohtusid salaja hiljemgi: 1819 Petseri kloostris ja 1821 Peterburis.
Oma sektantliku, ametlikust usust erineva käsitluse tõttu, oli Juliane von Krüdener kõikjal Lääne-Euroopas nüüd tagakiusatav. Probleeme tekkis ka Venemaal. Ka oma kõige pikemal Viitina perioodil 1818-1820 jälgisid kohalikud pastorid teda tähelepanelikult.
Pärimuse järgi lasknud paruness Viitina maadele püstitada suure puust risti, kuid kohalike usutegelaste silmis polnud see mitte sünnis. Ise käinud ta palvetamas ja jutlusi pidamas järvetagusel Meegomäel, mis oli ka enam kui kahtlane. Sest metsas ja mäel palvetasid pastorite meelest ikka paganad, mitte õiged ristiinimesed. Ekstaatilisi palvetunde ümbruskonna talupoegadele korraldas ta ka otse mõisas, suheldes nendega tõlgi vahendusel.
Ka arendanud ta oma mõisa piirides ulatuslikku heategevust, millele ametlikud võimud taas viltu vaatasid. Baltisaksa mõisnikel polnud selliseid asju tavaks. Rahva mälestusse jäi ta sellega kui leebe ja heasüdamlik mõisaproua, kes jagas talupoegadele putru või suppi ja propageeris naistele aluspükse. Valgustuslikest ideedest kantuna püüdis ta anda talulastele kooliharidust ja kehtestas laupäeval poolepäevase tööaja.
Käinud aastakese Peterburis, tuli Juliane Viitinasse tagasi ning pühendus askeetlikele eksperimentidele, mis õõnestasid ta tervise. Kui ta nooruses polnud talunud meie külmi talvesid, siis nüüd elas ta ühekordsete akendega kütmata mõisahoones ja loomulikult pidi nõder liha alla vanduma vaimsele kindlameelsusele. Paruness haigestus.
Viimane palveränd
1824. aasta aprillis alustas paruness Krüdener koos oma hea sõbranna ja usukaaslase krahvinna Anna Golitsõna ning oma tütre ja Šveitsist pärit saatjate seltsis reisi mööda veeteid läbi Venemaa Krimmi. Plaanis oli elama asuda Golitsõna residentsi Krimmis. Kuid sügis tabas reisiseltskonda Karassubazaris (Belogorsk). Seal paruness 13. detsembril surigi ja on maetud kohaliku armeenia õigeusu kiriku kabelisse.
Krahvinna Golitsõna ja tütar Julietta Berckheim jäid aastateks Krimmi ja üritasid korraldada ümbermatmist, kuid see ei õnnestunudki. 1825. aastal külastas neid seal tsaar Aleksander I. Ilmselt oli see tema mingi sümboolne hüvastijätt oma kunagise mälestusega.
Lõpetada võiks Juliane von Krüdeneri enda sõnadega:
Hea, mida ma olen teinud, jääb kestma; halva, mida ma olen teinud (tihti ma ei märganud jumala häält, mis oli vaid minu ettekujutuse ja uhkuse viga) kustutab jumala arm.
Refereeritud Rein Põdra järelsõnast B.J. von Krüdeneri romaanile «Valérie».


authors:
Ingrid Dreyersdorff
Panthermedia

description: Oletame, et sulle saabusid ootamatud külalised ja neil on kaasas pudel valget veini, mis on paraku soe. Mida teha? PureWow näitab, et lihtsa keemia abil on võimalik vein kiirelt maha jahutada, selleks vajad sa ainult jääd ja soola. Vaata lähemalt videost!

title: Kuidas jahutada veini kiiresti?


description: Hea abielu nõuab seda, et mõlemad partnerid käituvad tüli käigus nagu täiskasvanud, aga mõnikord keset raskeid vaidlusi, võivad ka kõige mõistlikumad inimesed käituda väga lapsikult.

title: Üheksa asja, mida mehed teevad, kui nad on salamisi oma abikaasa peale pahased

maintext:
Paljud on lugenud või kuulnud metafoori, et enne tuleb täita enda tass ja siis saab alles teisele jagada või – lennukisõidu variandis – et enne tuleb endale hapnikumask pähe tõmmata, seejärel saad teisi aidata. Enesekehtestamine on tuntud ja sotsiaalselt soovitav sõna. Aga ometi on hea kasvatus ja viisakus oma töö nii hästi teinud, et reaalses elus me tihti ei julge isegi öelda, et me vett või hapnikku soovime.
Halvad harjumused, mis ei lase sul eesmärkideni jõuda
Oled endale kindlad eesmärgid seadnud, aga millegipärast ei suuda sa kuidagi nendeni jõuda? Võib-olla sa ei pane seda ise tähelegi, aga on väga võimalik, et sina ise oled see, kes ei lase endal eesmärke saavutada.
10 pisivalet, mis suhtes on lubatud
Hea suhe põhineb aususel, aga AUSÕNA, vahepeal on mõistlik natukene luisata, sest see on efektiivsem kui tõde. Loomulikult ei soovita me iga päev ja ainult valet rääkida, aga väiksed valed mõjuvad vahepeal suhtele hästi.
Viis etappi, mis tuleb pärast lahkuminekut läbi elada
Armastatust ilma jäämine, mis iganes põhjusel, on alati kohutav. Pärast lahkuminekut valdavad sind nii paljud erinevad tunded, et neist on raske sotti saada. Millal see kõik lõpeb?
12 mõtet, mida mõistavad vaid depressiooni põdevad naised
Leidub neid, kes ütlevad, et depressioon on vaid moehaigus ja tegelikult on see üks suur väljamõeldis. Aga leidub ka väga palju neid, kes on depressiooni omal nahal kogenud ja teavad, et see võib elu väga keeruliseks muuta.
Veel tähemärkide halbu omadusi - ja kuidas nendega toime tulla
Väga sageli on horoskoobid pigem positiivsed ning muudavad ka sinu halvimad omadused nunnudeks veidrusteks. Ütleme aga ausa tõe välja!
Mida naised tahaksid meestele öelda, kuid ei julge?
Naised tahaksid meestele päris palju asju enda kohta öelda, kuid nad ei tee seda. Põhjuseid, miks naised olulisi asju välja ei ütle, on erinevaid, aga see ei tähenda, et tegemist poleks naise jaoks tähtsate teemadega.


description: Pidudehooaeg on kohe ukse ees ning nii mõnigi kord tuleb otse kontorist glamuursele üritusele joosta. Kui pole aega meigiga vaeva näha, kuid igatsed dramaatilisemat pilku, siis siin on kolm lihtsat trikki, kuidas see saavutada!

title: Kolm trikki, kuidas saavutada kunstripsme-efekt

maintext:
1. Kasuta primer’it. Ripsmetele mõeldud primer’id mitte ainult ei toida karvakesi ning ei soodusta nende kasvu, vaid ka aitavad koheselt pilku rõhutada. Selleks kanna kõigepealt primer ripsmetele ning jälgi, et iga karvake saaks kaetud. Seejärel kata ripsmed tušiga. Tulemus on õhuline ja lisab pilgule salapära, teab AOL Lifestyle.
2. Proovi silmapliiatsit. Kui sa kannad silmapliiatsit ripsmepiirile või isegi alumisele siselaule, rõhutab see ripsmepiiri tunduvalt. Sobivaim on veekindel silmapliiats ning jälgi, et see oleks samas toonis, mis su ripsmetušš.
3. Puuderda. Lõputute ripsmete saavutamiseks ei ole lihtsamat trikki kergest puuderdamisest. Kõigepealt kanna ripsmetele kiht tušši, seejärel puuderda ning viimistle meik teise kihi tušiga.


description: Noor maadluse tulevikutäht Maarja Plaser, kellest kirjutasime nädalavahetusel, kinnitas talle pandud ootusi ja tõi kõvatasemeliselt maadlusturniirilt koju kuldmedali.

title: Noor maadleja Maarja Plaser võitis rahvusvahelistel võistlustel esikoha

maintext:
Maarja võistles maadlusturniiril Rootsis, Västerases, kus toimus Mälarcupen 2016. «Esimese ringi olin vaba ning siis võitsin viis matši järjest! Tulemuseks esikoht!» rõõmustab Maarja ning selgitab, et võistlused kestsid kaks päeva, teise päeva pääses edasi võistlema vaid kümme parimat.
«Kokku sain viie matši peale 42 tehnilist punkti, ja ära andsin ainult 5,» läheb Maarja detailidesse ning lisab, et novembri lõpus ootavad ees Eesti meistrivõistlused, kus ta tahab parandada eelmise aasta viienda koha tulemust.
Oktoobris toimus Põltsamaal tüdrukute maadluslaager Johanna Kikkase, Epp Mäe ja Ahto Raska juhendamisel. «See laager andis jõudu ja vastupidavust, eriti tänu tugevatele vastastele Venemaalt, Lätist, Leedust, Norrast ja Soomest,» räägib Maarja sellest, kuidas tähtsaks turniiriks valmistus. Edasi ootab teda Kristjan Palusalu mälestusvõistlused noortele ja treenimine koduklubis Korrus3.
Kiidusõnu jagab Maarja kõigile enda toetajatele, eriti aga oma emale, kellega ta enne võistlust võtteid harjutas.


description: Magusa osakaalu vähendamine oma igapäeva menüüs võib tunduda keerulise ning tüütu tegevusena. Milliseid häid nõuandeid magusaisu taltsutamiseks annavad Eesti ja välismaa eksperdid?

title: Kümme kasulikku nõuannet, kuidas taltsutada piinavat magusaisu

maintext:
Valio Eesti turundusdirektori Krista Kalbini sõnul on suhkrutarbimise piiramine tervise seisukohalt tervitatav ettevõtmine. Samas pole vaja sellele ka liiga radikaalselt läheneda, vaid pidada silmas tasakaalustatud toitumist ning piisavat füüsilist aktiivsust, mis manustatud energia ära aitab kulutada.
Kuigi tööstuse eesmärgid on tervislikud ning plaanitakse tuntavalt vähendada suhkrusisaldust erinevates toodetes, märgib Kalbin, et kõik on ikkagi inimeste enda teha. «Kui inimesed kodus, tööl ja vabal ajal oma suhkrutarbimist ei vähenda ning oma füüsilist aktiivsust ei suurenda, jääb toidutootjate pingutuste mõju tagasihoidlikuks,» tõdeb Kalbin.
Selleks, et magusaisu taltsutamisega algust teha, on Kalbini sõnul oluline selgeks teha, mis vahe on lisatud ja looduslikul suhkrul. Looduslikul kujul saadud suhkrud, nagu fruktoos (puuviljades), laktoos (piimas) ja maltoos (teraviljades), omavad küll energiaväärtust, kuid aktiivse eluviisi korral ei pea nende tarbimise pärast ülemäära muretsema. Lisatud suhkur ehk valge suhkur on aga tööstuslikult toodetud toiduaine, mida looduses ei leidu ning mille liigtarbimist võiks vältida.
Kalbin annab kuus kasulikku nõuannet, kuidas väikeste sammude abil vähendada oma igapäevast suhkrutarbimist ning seeläbi jõuda tervislikuma eluviisini.
Tee trenni
Füüsiline aktiivsus mitte ainult ei aita kulutada sisse söödud energiat, vaid pakub ka võimalust veeta aega millegi muu kui toidu seltsis. «Mida rohkem aega kulutame liikumisele, seda vähem veedame aega õhtuti teleka ees maiustusi nosides. Aktiivne eluviis ei tähenda tingimata tundide kaupa treeningsaalis rügamist – piisab ka regulaarsetest pooletunnistest jalutuskäikudest värskes õhus,» tõdeb ta.
Lisa oma menüüsse valke
Valgud aitavad kiirendada meie ainevahetust, tõsta energiataset ja stabiliseerida vere glükoosisisaldust. Lisaks tekitavad need täiskõhutunde pikemaks ajaks ning hoiavad nii mõtted magusast eemal. «Magusaisu korral haara näiteks valgurikka kohupiimakreemi või kreeka jogurti järele, eriti tasub eelistada maitsestamata tooteid. Kui maitsemeel nõuab enamat, soovitame lisandiks värskeid marju või purustatud mandleid,» jagab Krista Kalbin kasulikke nippe.
Keeda endale üks maitsev tee
Kui tunned, et magusaisu läheneb, siis keeda endale üks kosutav tee. Piparmündi, ingveri või hoopis India vürtsikas tee ehk Chai on oma erilise maitse poolest sobilikud magusaisu peletamiseks. «Suurema magusaisu korral võid teele lisada ka lusikatäie mett (mis on ka suhkrurikas, kuid mille eeliseks on looduslik päritolu). Suhkur jäta teesse lisamata.»
Tarvita rohkem oomega-3 rasvhappeid ja vitamiini B3
Kalbini sõnul on toitumisteadlased kinnitanud, et teatud toitainete puudus võib suurendada isu magusa järele, seepärast on oluline süüa tasakaalustatud ja mitmekesist toitu. Oomega-3 rasvhapped tõstavad rakkude insuliinitundlikkust ja kaitsevad diabeedi eest. Mõned vitamiinid, nagu näiteks vitamiin B3 või magneesium, võivad veresuhkru taset isegi kontrolli all hoida.
Söö regulaarselt
Inimestel, kes toituvad ebaregulaarselt, langeb veresuhkru tase, nad on näljased ja soov magusate suupistete järele järjest kasvab. «Lihtne lahendus sellele on kriitiliselt üle vaadata oma toidukorrad. Soovituslik on süüa kolm korda päevas ning söögikordade vahele võiks pikkida kaks suupistet.»
Maga piisavalt
Ebapiisav uneaeg suurendab samuti söögiisu. Mida lühem on uneaeg, seda ahvatlevamaks muutuvad kõikvõimalikud ebatervislikud maiustused. «Organism on kurnatud ning vajab kohest ergutust, mida maiustused ka pakuvad. Kahjuks on nende mõju lühiajaline ning mõne aja möödudes tunned end jälle väsinuna. Hea ja piisav uni on kõige alus,» tõdeb Kalbin.
Anna järele
Toitumisspetsialist Kerry Neville soovitab aga aeg-ajalt oma magusaisule järele anda, nii ei teki tunnet, et end liialt piirad. Samas on oluline jääda 150 kalori piiresse ning näiteks võtta väike šokolaad või komm, õpetab ta Web MD vahendusel.
Söö nätsu
Nätsu närimine on hea alternatiiv, kui isud piinavaks muutuvad, teab toitumisnõustaja Dave Grotto. Ta viitab Web MD-s uuringutele, mis on näidanud, et nätsu närimine aitab nii mõnegi piinava isu taltsutamisel.
Mine kõndima
Kui suhkruisu tahab silmanägemise võtta, siis on kõige parem püsti tõusta ja minema kõndida. Neville ütleb, et kiusatuse juurest minema jalutamine on väga hea viis sellega võidelda.
Kombineeri toite
Kui sa oled näiteks suur šokolaadisõber, siis võid proovida banaani dippida šokolaadikastmes. Neville kasutab isegi seda trikki, sest nii saad sa rahuldada isu, mis sind vaevab, kuid teha seda tervislikumas võtmes.


description: Sina võid olla pühendunud kaalu langetamisele, aga kaal on sama pühendunult sinu küljes kinni. Milles probleem? Põhjus võib peituda sinu ebatervislikes hommikustes harjumustes.

title: Viis hommikust harjumust, mis teevad paksuks

maintext:
«Vale algus päevale on üks kõige suuremaid vigu, mida inimesed teevad, kui tahavad kaalust maha võtta,» ütleb dr Susan Peirce ajakirjas Women’s Health. Esimesed tegevused panevad aluse sellele, mis päeva jooksul toimuma hakkab. Sellest saavad alguse harjumused, mille tagajärjed väljenduvad kehakaalus.
Sa magad liiga kaua
Kuigi üldiselt on teada, et liiga vähene uni võib põhjustada kaalutõusu, siis teeb sama ka pidev ülemagamine. Väljaandes PLOS One avaldati uuring, mis näitas, et need, eks magavad öösel üle kümne tunni, on suurema kehamassiindeksiga kui need, kes magavad öösel 7-9 tundi. Seda arvesse võttes tuleks rihtida oma une pikkus 7 kuni 9 tunni vahele ja äärmusi vältida.
Sa sätid end pimedas
Päikesevalgus aitab samuti kaalulangusele kaasa, mistõttu tuleks ärgates kohe kardinad eest ära tõmmata ja nautida päevavalgust nii palju, kui seda on. Väljaandes PLOS One avaldatud uuringus selgitasid autorid, et varahommikul päikese kätte läinud inimestel on madalam kehamassiindeks kui teistel, ja seda hoolimata söödud toidu kogustest. KMI mõjutamiseks tuleb uuringu järgi veeta hommikul päevavalguses vaid 20-30 minutit ka siis, kui taevas on pilvine. Inimorganism (ka ainevahetus) juhindub kõiges inimese sisemisest kellast ja hommikuvalgus on sellele väga oluliseks märguandeks.
Sa ei tee oma voodit ära
Kummaline tõsiasi, aga nii see on. Nimelt tuli USA Riikliku Uneühingu küsitlusest välja, et need, kes teevad pärast ärkamist oma voodi ära, magavad 19-protsendilise tõenäosusega paremini kui need, kes seda ei tee. Kuna kvaliteetne ööuni on nii tugevalt seotud kehakaaluga, on voodi korrastamine väga väike asi, mida enda tervise heaks ära teha. Raamatu «The Power of Habit» («Harjumuse jõud») autor Charles Duhigg on kirjutanud, et voodi tegemine annab stardi ka teiste kasulike harjumuste loomiseks, mis tähendab, et nii teed ka suurema tõenäosusega näiteks omale lõuna tööle kaasa.
Sa ei kaalu end
Kui Cornelli Ülikooli teadlased jälgisid kaks aastat 162 ülekaalulise mehe ja naise harjumusi, avastasid nad, et need, kes kaaluvad end iga päev, suudavad edukamalt kaalu langetada ja saavutatud kaalu ka hoida. Parim aeg enda kaalumiseks on kohe pärast ärkamist, mil kaal on kõige väiksem. Sel ajal on su kaal tõenäoliselt ka kõige täpsem, sest pärast magamist kannad endaga kaasas vähem «veekaalu», ning sul on võimalus kohe midagi muuta, et tagasi järjele saada.
Sa ei söö hommikusööki
Eeskuju võib võtta Tel Avivi Ülikoolis tehtud uuringust, milles leiti, et kalorivaesel dieedil olnud inimesed, kes sõid hommikuks 600 kilokalori eest valke, süsivesikuid ja midagi magusat, tundsid ülejäänud päeva jooksul vähem nälga ja söögiisu kui need, kes sõid hommikul ainult 300 kilokalorit. Kuigi esimene grupp sõi hommikul rohkem, suutsid nad oma päevasest kalorinormist paremini kinni pidada. Lisaks leiti, et pärast söömist oli nende veres vähem nn näljahormooni greliini. Teadlaste sõnul võib asi olla selle, et kui hommikul kohe oma isud ära rahuldada, ei kasva need õhtuks võimatult suureks ja nii saab paremini endale kindlaks jääda.


description: Nahk, juuksed ja küüned ütlevad nii mõndagi su üldise tervise kohta. Murenevad küüned, aeglaselt paranevad haavad, halb jume ja elutud juuksed võivad anda märku, et midagi on korrast ära kas söömise, seedimise või elustiilivalikutega.

title: Kiire test: kui terved on su juuksed?

maintext:
Food Matters aitab lühikese testiga välja selgitada, mida võivad juuksed su tervise kohta näidata ning mida teha, et need muutuksid taas säravaks.
1. Kui tihti sa oma juukseid kuumtöötled ehk kasutad fööni, sirgendajat, koolutajat?
Harva, mu juuksed on enamasti krunnis. Kaks kuni kolm korda nädalas. Enamasti hoiavad juuksed isegi kenasti. Ma ei mäleta viimast korda, millal ma ei teinud oma juustega mitte midagi enne uksest välja astumist.
2. Mitu korda aastas käid salongis juukseid värvimas või triibutamas?
Mitte kunagi, mu juuksed on värvimata. Korra või kaks, kui tunnen, et vajan värskendust. Neli korda aastas või rohkem - mulle meeldib värske soeng.
3. Vaata oma juukseotsi. On need katki?
Ei, mu juukseotsad tunduvad täitsa terved. Jah, mõned otsad on katki, aga väga hull olukord veel pole. Jah, katkiseid otsi on liiga palju, et neid kokku lugeda.
4. Millega sa oma juustest pusasid lahti harutad?
Laia kammi või spetsiaalse sasipuntra taltsutajaga. Laia juukseharjaga. Sellega, mis kätte satub.
5. Kui tihti teed oma juustele niisutavat maski?
Korra nädalas. Umbes korra kuus. Väga harva. Mõnikord lisab juuksur selle teenuse hulka.
6. Kui tihti sööd oomega-3-rasvhappeid sisaldavaid toitusid (lõhe, heeringas, linaseemneid, chia-seemned, pähklid jne) või toidulisandeid?
Vähemalt kolm korda nädalas. Korra nädalas või harvem. Peaaegu mitte kunagi.
7. Kui mitu toidukorda või vahepala päevas sisaldavad puu- või köögivilju?
Kolm või rohkem, mulle meeldivad aedviljad! 1-2, lisan neid nii palju kui saan. 0-1, jah, see on probleem.
8. Keskmiselt kui sageli sööd põhitoidukordade ajal valgurikkaid toitusid (liha, kaunviljad, kala, munad, kinoa, pähklid ja seemned, piimatooted, valgupulber)?
Mingil kujul on valgud esindatud igas söögis, mis söön. Vaatan, et valke oleks rohkem ühes või kahes eines. Ma pole kindel, aga tõenäoliselt ühes toidus või vähemas.
/ Scanpix
TULEMUSED
Loe vastused kokku ja vaata, milliseid tähti tuli kõige rohkem.
Peamiselt A-d
Su juuksed on tõenäoliselt läikivad ja kohevad. Sa hoolitsed oma juuste tervise eest ja seda on näha. Sa oled väga tubli, et jälgid, milliseid toitaineid su juuksed ja keha vajavad, sest teadupoolest tuleb ilu seestpoolt. Samas pole mõtet karta uusi asju ja soengute tegemist täiesti vältida, sest kui toitumine on korras ja sa oskad oma juuste eest hoolitseda, siis ei juhtu nendega midagi hullu.
Peamiselt B-d
Praegu veel on su juuksed enamasti heas korras. Sa ei karda soenguid ja juuste värvimist, aga ei lähe sellega ka liiale. Lisaks on su toitumine üsna hea ja sa tead, millal tuleb minna juuksuri juurde otsi lõikama. Hoolitse selle eest, et juuste tervis püsiks ka edaspidi hea ning lisa oma toidulauale piisavalt vitamiine ja mineraale, mis seda toetaksid. Vahel anna juustele puhkust ja jäta soeng tegemata.
Peamiselt C-d
Anna juustele taastumiseks rohkem aega! Su juuksed ei ole kunstiprojekt ja liigne töötlemine kurnab need ära. Kosuta oma juukseid maskidega (neid võib aeg-ajalt kasutada ka palsami asemel) ja jälgi rohkem, mida sa suhu pistad.


description: Sel pühapäeval, 13. novembril toimub Kalamaja Kokaklubis ühiskokkamine koos India ajurveeda arsti ja molekulaarbioloogist teadlase Somit Kumariga, kes paneb täpselt paika iga osaleja kehatüübi ning annab väikeses grupis personaalseid soovitusi, mida peaks meie laiuskraadil sööma ja jooma, et püsida terve talve jooksul terve ja energiline.

title: Saa teada: milline toit aitab talve üle elada

maintext:
Doktor Somit Kumar rääkis, millised on eestlaste peamised toitumisvead ja andis neli toitumissoovitust:
1. Täna tarbib eestlane peamiselt välismaist keemiliselt töödeldud ja geneetiliselt muundatud toitu, mille peale hakkab põhjamaine keha tõrkuma, sest see ei ole meie genotüübile sobiv ja kasulik toit. Kehasse ladestuvad toksiinid ja kehva seedimisega inimesed ei suuda neid efektiivselt väljutada. Selle tulemuseks võivad olla mitmesugused allergiad. Vaata oma toidulaud kriitilise pilguga üle ja varu koju veel saadaolevat kohalikku toitu.
2. Eestis on populaarseks snäkiks toored juurikad, mida pistetakse piimal põhinevatesse dipikastmetesse ja arvatakse, et need on tervislikud. Tegelikult ei oma need sellisel moel tarbides inimesele midagi kasulikku. Näiteks lillkapsas ja brokkoli seovad kehas sapphappeid ning alandavad veres kolesterooli, kuid need omadused avalduvad maksimaalselt alles peale köögiviljade aurutamist. Eelista alati pigem kuumutatud juur- ja köögivilju.
3. Toortoidu söömine on eestlase genotüübile sama, mis aeglane suitsiid. Ega siis asjata ole eestlased aastasadu kohalikust loodusest pärit aineid soolanud, marineerinud ja kuivatanud. Uuri vanu retsepte ja katseta neid.
4. Kõikidesse puuviljadesse, mis siia teistelt laiuskraadidelt pooltoorena kohale tuuakse, peaks suhtuma ülima ettevaatlikkusega ja neid võiks pigem vältida. Eelista alati kodumaist ja töötlemata toitu.
Sellest, kuidas oma kehatüübile sobivaid toite valmistada ja milliseid tooraineid selleks kasutada, saab teada pühapäeval Kalamaja Kokaklubis toimuval kokandus-workshopil. Lisanfo: www.elustiilikonverentsid.ee


description: Roheline tee on justkui väike ime sinu tassis, mis aitab külmetushaigusi ennetada ja turgutab ainevahetust. Kuigi selle joomiseks on mitu head põhjust, on rohkem hakatud rääkima ka sellest, et vaid ühest tassitäiest teest kõige selle kasu saamiseks tegelikult ei piisa. Teisalt aga - mis saab siis, kui seda juua väga palju?

title: Kas rohelist teed saab juua ka liiga palju?

maintext:
Rohelist teed tasub juua päevas kaks kuni kolm tassikest (mitte suurt kruusi), et see mõjuks tervisele hästi, soovitab UCLA vähi epidemioloogia teadur, doktor Zuo Feng Zhang. Kui päevas juua juba viis tassi rohelist teed, tõstab see paraku maovähi riski, edastab PopSugar.
Eelkõige tasub teada, et roheline tee ei ole mingi imerohi ülekaalu vastu. Selleks, et rohelise tee joomine aitaks päriselt kaalu langetada ja kiirendaks ainevahetust, tuleks seda juua seitse kuni kümme tassitäit päevas, kusjuures sellise tulemuse leidmiseks tehtud uuringus ei olnud katsealuseks inimesed. Tervisele kasulikust mõjust hoolimata ei tasu rohelist teed väga palju juua ka neil, kes on kofeiini suhtes tundlikud ja kannatavad unetuse käes.
Rohelisel teel on ka mõningaid kahjulikke mõjusid. Näiteks on leitud, et nii rohelises kui mustas tees leiduvad tanniinid takistavad foolhappe imendumist. See on väga oluline vitamiin rasedatele, sest aitab ennetada sünnidefekte. Seega ei tasu rasedatel tee joomisega liialdada. Roheline tee võib takistada ka raua imendumist, mistõttu peaks seda jooma toidukordade vahel, mitte toidu kõrvale.


authors:
Dagmar Lamp
Postimehe Naisteportaali Juhataja

description: «Kui asi puudutab ilutooteid, siis see väike Euroopa riik võib olla järgmine Korea,» kirjutab elustiiliajakiri Nylon.

title: Väljaanne: Eesti on ilutoodete maailmas järgmine Korea!

maintext:
Ilumaailma legendaarsetest toodetes rääkides oleme me ammu ületanud Prantsusmaa piirid, kuigi jääme alati hindama seal valmistatavat mitsellaarvett. Viimastel aastatel on näiteks ilma teinud Korea iluproduktid – losjoonid, maskid ja justkui selfi-filtreid lisavad praimerid, neid hindavad nii kodused kasutajad kui ka iluprofid.
«Nüüd aga võib vist öelda, et oleme avastanud järgmise riigi, mis tuleb potentsiaalselt välja uue turuhullusega – Eesti,» kirjutab Nylon. «Ei, eestlastel pole nii pikaajalist nahahooldustraditsiooni nagu Aasia riikidel või mõningatel oma Euroopa naabritel, aga nad tõesti näevad vaeva, et seda heastada!»
Euromonitori andmetel on Eesti ilu- ja isikliku hügieeni toodete turg viimasel ajal püsivalt kasvanud ning põhjuseks võib pidada Eesti-sisest karmi konkurentsi. «See on märkimisväärne, arvestades riigi vähenevat populatsiooni. Võib-olla on see just põhjus, miks eestlastest ettevõtjad toovad oma suurepärased tooted ja ideoloogia maailmaturule?»
Nylon toob ka välja viis Eesti brändi, mida nende lugejaskond ehk veel ei tea, kuid peaks teadma. Siin on ilumaailma hitihoiatused!


description: Eesti Naisliit valis tänavuseks aasta isaks legendaarse korvpallimängija, omanimelise korvpallikooli juhataja, kahe poja isa ja kahe armsa neiu vanaisa Tiit Soku.

title: Aasta isa Tiit Sokk: kui lastel läheb hästi, olen mina õnnelik

maintext:
«Ma olen arvanud, et jõudes ikka, kuhu ma olen jõudnud, peaks inimene kõikideks üllatusteks ja olukordadeks valmis olema, aga järjekordselt oli elul võimalus mind üllatada,» ütles Tiit Sokk tänukõnes Aasta Isa tiitlit vastu võttes. Sokk rõhutab, et tema jaoks on tegemist loomulikult suure auga, mis on täis positiivseid emotsioone, kuid kindlasti ei tasu unustada ka kõiki teisi Eestimaa isasid. «Ma olen kindel, et Eestis on väga palju tublisid isasid. Paljud neist võitlevad oma pere heaolu nimel – et mitte suisa öelda ellujäämise nimel – ja vääriksid kindlasti ka seda nime.»
Tiidu enda jaoks oli tema isa August lapsepõlves kindlasti suur autoriteet, kelle eeskuju on ta kaasa võtnud ka täiskasvanuikka. Ta meenutab sageli korvpallitreenerist isa ütlemist, kui neil taaskord ilmselt trennijutud teemaks olid. «Tiit, kui ma ei sunni sind praegu seda tegema, siis võib-olla sa tuled 25-aastasena minu juurde ja küsid, mis isa sa selline oled, et ei saanud mingist jõmpsikast jagu,» öelnud Tiidu isa. Kahjuks läks elu nii, et 25-aastasena polnud Tiidul kellegi juurde enam minna, et oma tänusõnu edasi anda, kuid vähemalt vaimus püüab ta isa õpetussõnu tänini järgida. Treener tunnistab, et on sageli oma karjääri jooksul näinud noori poisse, kellele hea eeskuju ja karmim lähenemine ära kuluks («Rusikas pea kohal,» nagu ütleb Tiit), kuid neid ei sunnita – ning pärast pole kahetsemisest enam midagi kasu.
Samuti mäletab Tiit kõiki pisikesi, ka pealtnäha tähtsusetuid tegemisi, mis palju kodust eemal viibinud isaga koos ette sai võetud. Tagantjärele on ta mõistnud, kui oluline see lapse jaoks oli. Lihtne tõdemus: «Mida rohkem lastega tegeled, seda meeldivam on.»
Tiit tunnistab, et ilma pere ja abikaasa raudse toetuseta poleks ta kindlasti praegu siin, kuhu ta jõudnud on. Sportlaseelu ning koondises mängimine eeldas ju teatavasti pikalt kodust eemal võistlustel ja laagrites viibimist. «Me olime siis veel Nõukogude Liidu osa ja see lihtsalt oli elustandard,» meenutab Sokk. «Minu abikaasa Margiti õlule jäi meie väikeste laste, kahe poja Taneli ja Timmu kasvatamine.» Asjad muutusid aga 1992. aastal, kui pere viieks aastaks Kreekasse kolis. «Siis olin ma täisväärtuslik isa. Ja mitte ainult isa – ma pidin olema ka laiaprofiililine õpetaja, õpetama eesti keelt ja matemaatikat, lisaks veel natuke ka treener.»
1998. aastal Eestisse tagasi kolides hakkas Sokk tihedalt tegelema korvpallikooli asjadega ning kuna temagi poegadest sirgusid tublid pallurid, siis «isana oli lastel alati silm peal hoitud».
Õnnelik pere, õnnelik isa
Tiit Sokk usub, et õnnelikku isa on väga lihtne defineerida. «Sul on kodus armastav naine, korralikud lapsed, kes peavalu ei valmista, ka lapselapsed, kes on erinevad, aga kes viivad mõtted hetkeelu ja –probleemide pealt minema.» See, usub Sokk, teebki isa juba ääretult õnnelikuks. Jah, ta tunnistab, et ehk isade väärtustamine ühiskonnas on kohati problemaatiline, aga alati saab midagi paremaks teha. «Õnnelik pere sõltub väga palju endast: peab olema õnne, armastav naine, toredad lapsed. Meie ühiskonnas on probleeme küllaga, meil on vedanud ja kuidas öeldakse: kõik on hästi!»
Aasta isaks nomineeritud Sokk teab, et koos lastega kasvavad ka mured. «Kui lapsed on väikesed, on nad väga toredad,» muigab mees. «Nagu ma ütlesin – mida väiksemad on lapsed, seda väiksemad probleemid. Mida suuremaks lapsed kasvavad, seda suuremaks kasvavad ka nende probleemid.»
Aga lastele soovida jääb alati ainult üht: «Rõõm on see, kui nendel hästi läheb, ükskõik, mis vanuses nad on. Lasteks jäävad nad igavesti ja kui neil läheb hästi, olen mina õnnelik.»


description: Nutitelefoniga foto tegemine tundub esmapilgul elementaarne, kuid selleks, et lihtsast toiduklõpsust saaks midagi kestvamat, tulevad abiks kümme lihtsat nippi.

title: Ekspert soovitab: lihtsad nipid, kuidas nutitelefoniga profipilte teha

maintext:
Tele2 tootedirektori Katrin Aroni sõnul tehakse nutitelefonidega pilte rohkem kui kunagi varem ning «päris» fotokaamerate müüginumbritest on järel riismed.
• Pühi taskus tolmuseks või käevahel rasvaseks muutunud lääts puhtaks. Inimesed teevad seda üllatavalt harva ja seepärast on pildid hägusad.
• Fokusseeri alati pildistatav objekt, pannes näpp ekraanil kõige olulisemale asjale. Nii saab kaamera sellest kindlasti õigesti aru ning arvestab vastavalt teravuse ja valgusega.
• Mängi säriajaga ning erista objekt ülejäänud hägusamast taustast. Kallimad telefonimudelid võimaldavad seda standardis teha. Kui sinu telefon seda ei luba, siis aitavad Open Camera ja HD Camera äpid Androidile. Nendega saab peale kõikvõimalike seadete muutmise ka näiteks hääle või vilistamisega panna kaamera distantsilt pilti tegema. iPhone’ile sobib selleks näiteks ProCamera 9.
• Kui nutitelefoniga tehtud piltide värvid, eredus ja kontrast tunduvad «lamedad», siis ka neid seadeid on võimalik vastavate äppidega seadistada. Aitavad näiteks Snapseed või Photoshop Express, mis sobivad nii Androidile kui iPhone’ile.
• Blokeeri värvid. Touch Color äpp (Android/iPhone) lubab mustvalgel pildil jätta ühe või mitu detaili värviliseks. Niimoodi saad olulist elementi rõhutada ja erilise ning kunstipärase tulemuse.
• Pigem ära digitaalset suurendust kasuta. Kui teed kauguses asuvast objektist pilti, siis mine ise suumimise asemel lähemale või suurenda soovitavat osa järeltöötlusega. Nii jääb kvaliteet parem.
• Proovi lisaläätsesid. Tehnikapoest või netist saab tellida telefoni külge kinnitatavaid väliseid fotoläätsesid kalasilmast lainurgani.
• Katseta julgelt digitaalsete filtritega. Instagramis on palju filtreid ja näiteks Pho.to äpp (Android/iPhone) teeb inimese fotol lihtsalt ja automaatselt jupp maad kaubanduslikumaks, ilma et peaksid ülikoolis fototöötluse kursuse läbima. Foodie (iPhone/Android) äpis on aga toitudest eriti isuäratavate piltide tegemise filtrid.
• Ka nutitelefoniga kehtib fotograafia kõige elementaarsem kompositsioonireegel – kolmandikud. Jaga ekraan mõtteliselt horisontaalselt ja vertikaalselt kolmandikeks, nagu trips-traps-trulli mängulaud ning pane oma foto keskne objekt nende lõikumisjoonte ristumiskohta. Nii jääb pilt palju huvitavam ja dünaamilisem kui lihtsalt «asi» täpselt keset ekraani. Ka horisonti tasub jäädvustada nii, et see ei jääks keset ekraani. Paljudel telefonidel on abiks ka režiim, mis jagab ekraani pildistamise ajaks Sinu eest kolmandikeks (grid või grid lines).
• Teine klassikaline kompositsiooninipp on tühi ruum pildil. Kui tahad kunstipärast pilti, kus inimene või ese on selgelt eristuv, siis peaksid hoidma tausta neutraalse ja detailivaesena. Selleks sobib hästi näiteks tühi taevas, veeväli, põld või majasein. Tavaliselt tehakse mobiiltelefoniga enamus pilte inimese silmade kõrguselt. Kui muudad pildistamiskõrgust või -nurka, siis on tulemus huvitavam ning annab juurde sügavust.
ÄPID ABIKS
Proovi ka neid fototöötlusrakendusi, mille The Guardian on kuulutanud parimaks omataoliste seas:


description: Ma kohtan liiga harva inimesi, kes ütlevad, et nad on oma tööst vaimustuses. Enamik vastab, et töö on normaalne. Võib teha kah. Täitsa okei. Ega paremat ju saada pole. Käib küll. Praegu on okei. Muud pole leidnud. Jne jne. Töö üle mõtiskleb vabakutseline ajakirjanik Getter Orusalu.

title: Getter Orusalu: kas sind teeb su töö uhkeks?

maintext:
Kuidas sinuga lood on?
Kas sinu töö sütitab sind, toob sinus esile su parimad omadused ja saad oma tugevusi igapäevaselt rakendada? Meil kõigil on miskine anne või anded ja ma arvan, et töö peaks olema selline, mis toetab meie annete arendamist ja soodustab nende kasutamist.
Minu jaoks on nii oluline, et inimene oleks õnnelik. Me elame ainult ühe korra. Iga päev on oluline, sest nii moodustuvad (märkamatu kiirusega!) nädalad, kuud ja aastad. Kui ma täna olen oma töökohal õnnetu, kuid ei võta selle parandamiseks midagi ette, siis ühel hetkel märkan, et olen sel õnnetuks tegeval töökohal olnud juba terve aasta, kolm, viis. Ja mida see mu elu kohta ütleb?
Mind ennast on motiveerinud muutusi ette võtma teadmine, et ma pean iseendale silma vaatama. Ma pean ise endale silma vaatama ja tõdema, et mu elukvaliteet on olnud mu enda teha. Meil kõigil on igal hetkel võimalik valida, kas oleme õnnelikud või õnnetud. Sageli vajab ebameeldiva töökoha meeldivaks muutmine vaid suhtumise ja perspektiivi muutust, kuid tihtipeale on vaja suuremaid muudatusi.
Kui oled rahulolematu, siis pane kirja, mida sa sooviksid muuta.
Keskendu sellele, mida tahad, mitte sellele, mida ei taha. Kirjuta üles, mõtle läbi või aruta kellegagi, et milline on su ideaalne amet, töökoht, kolleegid, päevarütm. Inimesed nii tihti ei tea, mida nad tahavad ja siis on tõesti paganama keeruline seda saada.
Nüüd, mil tead, mida tahad, siis pane kirja sammud, mida pead tegema selleks, et seda saada.
Asjad ei pea juhtuma üleöö, aga kui me teame neid etappe, mida peame unistuse nimel läbima, siis annab see meile tohutult energiat ja motivatsiooni liikumiseks juurde. Võib-olla oled hetkel büroo assistent, kuid sooviksid töötada hoopis graafilise disainerina. Töökohavahetus niivõrd erinevate ametite vahel on tõenäoliselt raske, kuid pane kirja sammud, mis sellele kaasa aitaksid.
Enesetäiendus? Koolitused? Vabatahtlik töö? Praktika? Oma portfoolio loomine? Astu väikseid samme, saa kogemusi, õpi ja arenda end ning näed, et ühel hetkel kaugena tunduv unistus muutub aina reaalsemaks.
Kui oled õnnetu, siis muuda midagi!
Vot. Selline ongi olnud mu teekond selleni, kus ma praegu olen.
Naudin nii väga seda kodus olemise ja klientidega kohtumise tasakaalu.
Naudin seda, et soovi korral saan keset päeva teha muid asju ning võtta eksprompt vaba päeva, kui tahan.
Naudin, et keegi mind ei kamanda ja samal ajal naudin ka iga töötegemise minutit.
See teekond pole olnud kerge, sest tänase tööni jõumisel olen töökohti ikka palju vahetanud. Lugematul hulgal olen saanud etteheiteid oma liiga rahutu ja muutliku loomu kohta. Inimesed on hukka mõistnud mu pidevat «tõmblemist» ühest kohast teise. Mind on jõuliselt suunatud ikka püsima töökohtadel, mis mulle ei meeldi, aga kus ma peaksin olema, et teiste silmis ikka väärikam olla. Phäh! Õnneks oli mu sisemine rahutus ja nõudlikkus õnne järele niivõrd suur, et astusin järjepidevalt oma rada edasi.
Soovitan ka sul kriitiliselt üle vaadata oma tööelu ning mõelda, kas see on päriselt see, mida soovid. Kui jah, siis palju õnne, sõber!
Kui ei, siis mida sa ootad? Sinu elu, sinu vastutus, mitte keegi teine ei pea sind õnnelikuks tegema. Kui oled õnnetu, siis muuda midagi.


description: Emalõvi ja kange naine, selliselt võib kirjeldada tänase «Kodutunde» peategelast Piretit, kes vaatamata rasketele terviseprobleemidele on eestkostjaks nii oma puudega tütrele kui ka üheksakuusele lapselapsele.

title: "Kodutunne" toob diabeedi ja astmaga hädas pereemale sooja tuppa

maintext:
Piret ja Sulev on tublid töökad maainimesed, kes on alati kohal, kui kellelgi abi tarvis on. Seda vaatamata enda muredele ja probleemidele, millega pere on aastate jooksul kokku puutunud. Ehkki Pireti tervise on diabeet ära söönud ja naine on kimpus astmaga, on ta koos oma hea elukaaslase Suleviga suureks kasvatanud neli last. Nende viimaste aastate mured on seotud just vanima lapsega, kes oma puudest tingitult kannatab meeleolukõikumiste käes. Kui ta natuke rohkem kui aasta tagasi armus ja mehega põgenes, võitles Piret kui emalõvi, et tütart kurjalt ära kasutataks. Piret leidiski oma tütre mõni aeg hiljem mahajäetuna, haige ja rasedana. Õnneks tunnistati keisrilõikega sündinud beebi terveks lapseks ja nüüd on ta rõõmuks kogu perele.
«Kodutunne» teadis Piretile ja Sulevile appi minna tänu naabritele ja külaseltsile, kes pere eest kirja saatsid. Kuna ainsaks töölkäijaks on pereisa Sulev, on sissetulekud liiga napid, et teha kodus remonti, kuid elamine on ilmselgelt tervistkahjustav - küttekolded kasutuskõlbmatud, majas vohab hallitus ja puudub veevarustus. Selline keskkond võib astmaatikust pereema lõpuks ka murda ja nii otsustaski «Kodutunne» perele appi minna ning kinkida neile sooja toa ja sooja vee.
«Kodutunne» on Kanal 2 ekraanil täna kell 20:30, kohe pärast komöödiasarja «Köök».


description: Kui me oleme värskelt armunud, võime me tunda, et me oleme võitmatud. Miski ei saa meie armastust hävitada! Kuid mida aeg edasi, seda rohkem võime avastada, et romantilised hetked jäävad igapäevategevuste laviini varju.

title: Üks väike tegevus, mis võib päästa su suhte

maintext:
Verily Magazine kirjutab, et on üks väga lihtne asi, mida me saame ise oma suhte heaks ära teha. Suhteekspert Peter McFadden soovitab kõikidel paaridel võtta igas kuus üks nädalavahetus iseenda ja oma suhte jaoks. Mine puhkusele! See ei tähenda muidugi, et peab sõitma Kanaari saartele, kuid võiks tähendada, et selle ühe või kahe päeva jooksul lülitate te mõlemad välja oma telefonid, ei loe e-kirju ega vasta tšättidele ning tegelete vaid teineteisega.
McFadden usub, et temagi abielu päästsid pisikesed rituaalid. Kui iga koosolemise hetke rohkem väärtustada, õpitakse partnerit paremini nägema. See annab teile võimaluse näidata, kui väga te teineteist hindate ning kui tänulikud te üksteisele olete. Olgu siis selleks armastuse näitamise viisiks hommikune kudrutamine kohvitassi ääres või südamlik tervitamine igal õhtul kodus kokku saades.
Igakuisel «suhtepuhkusel» on palju plusse. See laseb hinge tõmmata ning igapäevased segajad ei tõmba tähelepanu nii palju endale, kui seda juhtub ehk muudel päevadel. See aitab taas fookuse partnerile suunata. Alustuseks ei pea ju võtma tervet nädalavahetust, esialgu piisab ka ühest päevast, mil pühendute vaid teineteisele. Ning on täiesti okei, kui te selle päeva enda kalendrisse kirja panete – nii on lihtsam aega planeerida. See on üks kindel viis tagada, et teie suhe õitseb ka aastate pärast.